
ŠVENTOJI ISTORIJA 


1. ŽMONĖS LAUKIA IŠGANYTOJO 


Dievas, sutvėręs Adomą ir Ievą, įkurdino juos 
gražiame sode — Rojuje. Ir davė jiems įsakymą: 

— Nuo visų sodo medžių galima valgyti vaisių. 
Bet sodo viduryje yra vienas medis. Jo vaisių val- 
gyti negalima! 

Adomas ir Ieva gražiai laikė Dievo įsakymą. 
Bet piktoji dvasia norėjo, kad pirmieji tėvai nusi- 
dėtų. Ji prikalbinėjo Ado- 
mą ir Ievą neklausyti Dievo. 

Adomas ir Ieva pasi- 
davė velnio pagundai. Jie 
Dievo nepaklausė. Taip jie 
padarė didelę nuodėmę. 

Tada Dievas nubaudė 
Adomą ir Ievą. Jie turėjo 
išeiti iš Rojaus ir visokius 
vargus vargti. Be to, nuo- 
dėmė jiems uždarė dangų. 
Jie nebegalėjo po mirties nueiti pas Dievą. 


Adomas ir Ieva labai verkė, kad Dievui nusi- 
dėjo. Dievas jų pasigailėjo. Jis pažadėjo atsiųsti 
Išganytoją, kurs turėjo vėl atidaryti dangų. 


Pirmieji tėvai labai laukė Išganytojo, bet jo ne- 
sulaukė. Praėjo daug metų. Žmonių atsirado visoje 
žemėje, bet Išganytojo vis dar nebuvo. 

Tada žmonės ėmė prašyti, kad Dievas greičiau 
duotų Išganytoją. Dievas Tėvas išklausė maldų. 
Jis iš dangaus atsiuntė savo Sūnų, kuris prisiėmė 
žmogaus kūną ir sielą ir gimė Žydų žemėje. 

Žmonių Išganytojas vadinasi Jėzus Kristus. 


Verkia Adomas 


Verkia Adomas Rojaus netekę, 

skundžiasi Ieva: dirbsim, kentėsim, 

Vargas mums, vargas, o kai numirsim, 

įžeidėm Dievą. kur pasidėsim? 
ĮSIMINKITE 


1. Dievas Adomui ir Ievai davė Rojuje įsakymą. 
Jie neklausė Dievo įsakymo ir nusidėjo. 
Dievas ir Bažnyčia mums taip pat davė įsaky- “ 
mų. Svarbiausieji įsakymai yra šie: 
Dešimtis Dievo įsakymų, 
Penki Bažnyčios įsakymai, 
Kai neklausome Dievo ar Bažnyčios įsakymų, 
nusidedame. 


į 


2. Ne visos nuodėmės lygios. Vienos esti ma- 
žos, kitos didelės. 

Mažą nuodėmę padarome tada, kai įsakymų 
neklausome mažuose dalykuose. Didelę nuodėmę 
padarome tada, kai įsakymų neklausome dideliuose 
dalykuose. 
| Turėdami didelę nuodėmę, esame Dievui nema- 
lonūs. Didelė nuodėmė naikina Dievo malonę. 

Su didele nuodėme negalima įeiti į dangų. 


Atsakykite į klausimus: 


1. Ką padarome, kai neklausome Dievo ar Bažnyčios įsa- 
kymų? 

2. Kokią padarome nuodėmę, kai neklausome įsakymų 
mažuose dalykuose? 


3. Kokią padarome nuodėmę, iai neklausome įsakymų 
dideliuose dalykuose? 
4. Ką mumyse naikina didelė nuodėmė? 


Pamąstykite ir prirašykite: 


Dievas įsako: nežudyk, nekalbėk netiesos... 
Bažnyčia įsako: šventes švęsk... 


2. IŠGANYTOJO MOTINA MARIJA 


Marijai pasirodo angelas. Žydų žemėje yra Naza- 
reto miestelis. Ten gyveno viena labai gera ir 
šventa mergaitė. Ji vadinosi Marija. Drauge su 
Marija gyveno pamaldus žmogus Juozapas. Jis 
buvo Marijos sužadėtinis. 


Kartą Dievas siuntė angelą pas Mariją į Naza- 
retą. Angelas pasirodė Marijai ir ją pasveikino: 

— Sveika, malonės pilnoji! Viešpats su tavimi! 

Marija nusigando. Angelas nuramino ją saky- 
damas: 

— Nebijok, Marija. Tu patikai Dievui. Štai 
turėsi Sūnų ir praminsi jį Jėzaus vardu. 

Marija nežinojo, kaip tai turėtų įvykti. Ange- 
las tarė: Ž 

— Šventoji Dvasia tai padarys, todėl ir Šven- 
tasis, kuris iš tavęs gims, vadinsis Dievo Sūnus. 

Dabar Marija suprato, kad Dievas ją išrinko 
Išganytojo motina. Ji sutiko su Dievo valia ir tarė: 

— Šitai aš Viešpaties tarnaitė — teesie man 
pagal tavo žodį. 

Tada angelas paliko Mariją ir sugrįžo į dangų. 


Marija lanko Elžbietą. Marija tuojau nuėjo pas 
savo tetą Elžbietą. Elžbieta išėjo Marijos pasitikti 
ir suprato, kad pas ją ateina Išganytojo Motina. 
Elžbieta labai nudžiugo ir sušuko; Ė 

— Tu pagirta tarp moterų ir pagirtas tavo 
įsčios vaisius! 

Marija buvo apie tris mėnesius pas Elžbietą. 
Ten ji tarnavo susirgusiai savo tetai, o paskui vėl 
grįžo į namus. 


ĮSIMINKITE 


1. Adomo ir Ievos nuodėmė teko visiems žmo- 
nėms. Kiekvienas žmogus gimsta jau turėdamas 
Adomo ir Ievos nuodėmę. 

Nuodėmė, su kuria gimstame, vadinasi gimtoji 
nuodėmė. 


2. Iš'žmonių tik Marija neturėjo gimtosios nuo- 
dėmės. Dievas ją saugojo nuo gimtosios nuodėmės, 
nes ji buvo Išganytojo Motina. Mes sakome: Ma- 
rija buvo nekaltai pradėta. 

Marijos Nekalto Prasidėjimo šventė švenčiama 
gruodžio mėnesio 8 dieną. 


3. Marija neturėjo ir kitų nuodėmių. Ji visą 
gyvenimą buvo šventa ir Dievui maloni. Ją angelas 
pasveikino: Sveika, malonės pilnoji! 


Marijai 
Užaugo lelija Užaugo lelija 
Balta ir graži. Tarp pulko gėlių. 
Tai myli Mariją Marija, Marija, 
Seni ir maži! Tave aš myliu! 


Atsakykite į klausimus: 


1. Kaip vadinasi nuodėmė, su kuria gimsta žmogus? 
2. Kas iš žmonių neturėjo gimtosios nuodėmės? 

3. Kodėl Dievas saugojo Mariją nuo nuodėmių? 
4. Kokią maldelę kalbame Marijos garbei? 


Uždavinys: 
1. Nupieškite Rojaus medžius, gėles, vaisius. 
2. Bažnyčioje suraskite ir apžiūrėkite Marijos altorių. 


3. ATEINA ŽMONIŲ IŠGANYTOJAS 


Gimsta vaikelis Jėzus. Praėjo keli mėnesiai nuo 
angelo apsilankymo. Karalius liepė surašyti visus 
savo žmones. Kiekvienas turėjo ten užsirašyti, iš 
kur buvo kilęs. 


Juozapas ir Marija iškeliavo užsirašyti į Betlie-“ 
jaus miestelį. Jie buvo kilę iš Betliejaus. Atvykę į 
Betliejų, ten rado daug atkeliavusių žmonių.  Nie- 
kas jų jau nebenorėjo į savo namus priimti. Tada 
Juozapas ir Marija apsistojo už miestelio, kūtelėje. 

Atėjo tamsi naktis. Visi žmonės miegojo. Bet- 
liejaus kūtelėje tą naktį gimė vaikelis Jėzus — 
žmonių Išganytojas. Marija suvystė vaikelį ir pa- 
guldė ėdžiose. 

Jėzų lanko piemenėliai. Netoli kūtelės piemenys 
ganė bandą. Ūmai juos apšvietė skaisti šviesa. Jie 
pamatė angelą ir labai nusigando. Angelas jiems 
tarė: 

— Nebijokite! Aš jums pranešu didelį džiaugs- 
mą — gimė žmonių Išganytojas. Rasite vaikelį, 
suvystytą ir paguldytą ėdžiose. 

Bematant pasirodė ir daugiau angelų. Jie bū- 
riais skraidė ir giedojo: „Garbė Dievui aukštybėse!"* 

Piemenys tuojau nubėgo į kūtelę ir rado Juo- 
zapą, Mariją ir vaikelį Jėzų. Jie labai džiaugėsi ir 
pagarbino vaikelį. ; 


ĮSIMINKITE 


1. Marija visą gyvenimą buvo nekalta mergelė. 
Mergelei Marijai vaikelį Jėzų davė Šventoji Dvasia, 
todėl mes sakome: Marija pradėjo iš Šventosios 
Dvasios. 

Mes meldžiamės: Tikiu į Jėzų Kristų ..., kursai 
prasidėjo iš Šventosios Dvasios, gimė iš Panos Ma- 
rijos. 


2. Marija buvo Jėzaus — mūsų Išganytojo mo- 
tina. Juozapas buvo Jėzaus ir Marijos globėjas ir 
maitintojas. 

Jėzus, Marija ir Juozapas — šventoji šeima. 
; Mes meldžiamės: Šventasis Juozapai, melski 
už mus! 

3. Gimusį vaikelį Jėzų pagarbino piemenėliai. 
2 Bažnyčioje rytą, per pietus ir vakarą skambina 
„varpais. Varpų balsas primena, kad ir mes pagar- 
„bintume Jėzų ir Mariją. 

Skambinant varpams, kalbame Viešpaties An- 
bi gėlą. 


Viešpaties Angelas 


Viešpaties Angelas apreiškė Marijai, 
ir pradėjo iš Šventosios Dvasios. 
“Sveika Marija, malonės pilnoji, ir t.t. 
Šitai aš Viešpaties tarnaitė — 
teesie man pagal tavo žodį. 

Sveika Marija, malonės pilnoji, ir t.t. 
Ir žodis tapo kūnu, 
ir gyveno tarp mūsų. 

Sveika Marija, malonės pilnoji, ir t.t. 
Amžinąjį atilsį duok mirusiems, Viešpatie, 
ir amžinoji šviesa tegu jiems šviečia. 

Tegu ilsis ramybėje. Amen. 


Atsakykite į klausimus: 


1. Kaip vadinasi Jėzaus Motina? 

2. Kas davė Marijai vaikelį Jėzų? 
| 3. Kaip vadinasi Jėzaus ir Marijos globėjas? 

4. Ką mes kalbame, kai rytą, per pietus ir vakarą skam- 
L "bina bažnyčioje? 


Pamąstykite ir prirašykite: 


Aš turiu tėvelį ir... Mūsų šeimoj yra dar... Mano 
tėvelio vardas..., o mamytės... 


4. MARIJA IR JUOZAPAS AUKOJA JĖZŲ 


Kai Jėzui buvo 40 dienų, Marija ir Juozapas ji 
nunešė į Jeruzalės miestą. Ten jie įnešė Jėzų į 
bažnyčią Dievui paaukoti. 

Jeruzalėje gyveno senelis, vardu Simeonas. Jis: 


mylėjo Dievą ir labai laukė Išganytojo. Šv. Dvasia: 
jam buvo apreiškusi, kad jis nenumirs, kolei nepa- 
matys Išganytojo. ; 

Kai Juozapas ir Marija su vaikeliu Jėzumi įėjo, 
į bažnyčią, ten atėjo ir Simeonas. Jis paėmė vai- 
kelį į savo rankas, garbino Dievą ir tarė: į 

— Dabar aš galiu ramiai mirti, nes mano akys 
matė Išganytoją. 

Atėjo į bažnyčią ir pamaldi senutė Ona, Ji 
| tuojau pažino Išganytoją ir labai džiaugėsi. Paskui 
| ji visiems pasakojo apie Išganytoją, kad jis jau 
" atėjo į pasaulį. 


> 


+ 


ĮSIMINKITE 
1. Juozapas ir Marija nunešė vaikelį Jėzų į 
bažnyčią Dievui paaukoti. Dabar mažus vaikus 
neša į bažnyčią krikštyti, 


Per krikštą vaiką laiko krikšto tėvai, o krikš- 
tija kunigas. Jis pavadina vaiką vardu, paskui pila 
“jam vandens ant galvos ir sako: 
Aš tave krikštiju vardan Dievo, Tėvo ir Sūnaus 
ir Šventosios Dvasios. 


x 
ž 

Pakrikštytas vaikas jau yra krikščionis. ž | 
2. Krikštas atleidžia gimtąją nuodėmę. Jei | 

žmogus turi kitų nuodėmių, krikštas ir jas atleidžia. 

Po krikšto žmogaus siela pasidaro nekalta ir 
Dievui maloni. Mes sakome: Krikštas duoda Dievo | 
malonę. 

Kas po krikšto nenusidėjęs miršta, eina į dangų. | 


Krikštas 


Pila kunigas vaikeliui 
Vandenėlį ant galvos, 
Plauna nuodėmę įgytą 
Iš Adomo ir Ievos. 


Žiūri Dievas iš aukštybių, 
Visas džiaugiasi dangus: 
Bus vaikelis katalikas, 
Bus krikščionis ir žmogus! 


Atsakykite į klausimus: 

1. Ką kunigas daro ir sako, kai krikštija? 
2. Ką atleidžia krikštas? 
3. Kur eina žmogus, jei po krikšto nenusidėjęs miršta? 


Pamąstykite ir prirašykite: ' 

Aš gimiau tūkstantis devyni šimtai... Per krikštą 

man buvo duotas... vardas. Mano vardinės esti... . 
Tėvelis švenčia vardines..., o mamytės vardinės 


esti... 


| 
| 


5. JĖZŲ GARBINA IŠMINČIAI 


4 Išminčiai ieško Išganytojo. Kristui gimus, dan- 
guje pasirodė nepaprasta žvaigždė. Ją pamatė 
„Rytų šalies Išminčiai ir suprato, kad Žydų žemėje 
„gimė naujas karalius. 
Išminčiai nutarė naująjį karalių pasveikinti. 
„Jie pasiėmė brangių dovanų ir iškeliavo. Žvaigždė 
iems rodė kelią. Atvykę į Jeruzalės miestą, Išmin- 
Čiai kreipėsi į karalių Erodą ir tarė: 


— Kur yra gimusis žydų karalius? Mes ma- 
"tėme jo žvaigždę ir atėjome pagarbinti! K 
“| Išgirdęs tokią žinią, Erodas labai nusigando. 
Jis bijojo, kad naujasis karalius neatimtų iš jo ka- 
alystės. Tada jis pasišaukė žydų kunigus ir ėmė 


Sveika Marija 17 
; ž 


klausinėti apie Išganytoją. Iš jų sužinojo, kad Išga- 
nytojas turėjo gimti Betliejuje. 

Erodas išsiuntė Išminčius į Betliejų ir tarė 
jiems: 

— Eikite ir rūpestingai klauskitės apie vaikelį. 
Radę, duokite žinią man, kad ir aš nuėjęs pagar- 
binčiau: jį. 

Išminčiai randa Išganytoją. Išminčiai iškėliavo į 
Betliejų. Žvaigždė juos nuvedė į kūtelę. Ten jie 
rado Mariją, Juozapą ir Jėzų. Parpuolę jie pagar- 
bino vaikelį ir davė jam brangių dovanų. 

Išminčiai norėjo apie vaikelį Jėzų pranešti 
Erodui. Bet per sapną Dievas jiems apreiškė, kad 
Erodas nori Jėzų nužudyti. Tada Išminčiai kitu. 
keliu sugrįžo į savo šalį. 


ĮSIMINKITE 


1. Keturios savaitės -prieš Kalėdas vadinasi 
Adventas. Adventas mums primena, kad žmonės 
daug metų laukė Išganytojo. 

Paskutinė Advento diena vadinasi Kūčios. Jos 
esti prieš Kalėdas — gruodžio mėnesio 24 dieną. 

Gruodžio mėnesio 25 dieną švenčiamos Kalė- 
dos. Jos mums primena, kaip Betliejuje gimė vai- 
kelis Jėzus — žmonių Išganytojas. 


2. Gimusį Jėzų aplankė Rytų šalies Išminčiai, 
vadinamieji Trys Karaliai. Jų vardai buvę Kaspa- 
ras, Melkijoras ir Baltazaras. 

“1 Sausio mėnesio 6 dieną švenčiama Trijų Kara- 
Jių šventė. : 


sz ykite į klausimus: 


Kiek yra Advento savaičių? 

Ką mums primena Adventas? 

A Kada esti Kūčios, Kalėdos ir Trys Karaliai? 
„Ką mums primena Kalėdos ir Trys Karaliai? 


Keturi beržo lapeliai, viršuj aukso žiedelis. 


KS, 


Gruodis 1936 m. | Sausis 1937 m. | 

Sekmadienis | |6|13|20|27| |3)10|17|24|31 
| Pirmadienis | |7|14|21|28| |a||is|2s|“ 
| Antradienis |1|8|15|22|20| | 5|12|19)26) 
Trečiadienis 2|9)16|23|50| | 6|13 20127] 


etvirtadienis  |3/10|17|24|31 | |7/14|21|28) 


aj 1825] | 1| 8|15|22|29] 


asidarykite šių metų gruodžio mėnesio kalendorėlį. 


"Spalvomis jame pažymėkite Nekalto Prasidėjimo, EUijų 
"ir Kalėdų dienas. 

6. ERODAS NORI NUŽUDYTI JĖZŲ 


Kai Išminčiai išvyko į namus, Juozapui naktį 
pasirodė angelas. Jis tarė: 

— Kelkis, imk vaikelį ir jo motiną ir bėk į 
Egiptą! 


Juozapas atsikėlė, paėmė vaikelį Jėzų ir Mariją 
ir skubiai iškeliavo į Egipto žemę. 3 

Erodas ilgai laukė Išminčių. Jų nesulaukęs, jis į 
labai supyko. Pasišaukęs kareivius, juos išsiuntė į“ 
Betliejų. Ten Erodas liepė išžudyti visus iki dviejų 
metų berniukus. Jis manė, kad žudant berniukus, 
bus nužudytas ir Išganytojas. Kareiviai taip pa- 
darė, kaip įsakė jiems karalius, 

Juozapas, Marija ir Jėzus gyveno Egipto že- 
mėje ir slapstėsi nuo nedoro karaliaus. Bet Erodas 

eilgai begyveno. Jis ėmė sirgti ir baisiose kan- 
ose mirė. Tada vėl Juozapui pasirodė angelas + 
tarė: 2 

“| — Imk vaikelį ir jo motiną ir eik į Žydų žemę! 

“| Šventoji šeima tuojau grįžo į Žydų žemę —- 
Palestiną. Įsikūrė Nazareto miestelyje, kuriamė 
anksčiau gyveno. 


ĮSIMINKITE 


Karalius Erodas nemylėjo Dievo. Jis norėjo 
net mūsų Išganytoją — gerąjį Jėzų nužudyti. Dievą 
reikia visa širdimi mylėti ir Jo įsakymų klausyti! 
„Pirmasis Dievo įsakymas: Neturėk kitų dievų, 
tiktai mane vieną. 

Antrasis Dievo įsakymas: Netark savo Viešpa- 
4 vardo be reikalo. 

Prieš išpažintį mes klausiame savęs: 

Ar kasdien rytą ir vakarą meldžiausi? Ar neišdyka- 
maldos metu? Ar nekliudžiau kitiems melstis? Ar be 
o netariau Dievo vardo? 


kykite į klausimus: . 
Koks pirmasis Dievo įsakymas? 
oks antrasis Dievo įsakymas? 
viso yra Dievo įsakymų? 


vinys: 
ašykite Dešimtį Dievo Įsakymų. Ė 

7. KRISTAUS JAUNYSTĖ 


Jėzus, gyvendamas Nazarėte, augo ir stiprėjo. 
Jis buvo labai išmintingas. Dar mažas būdamas, 
Jėzus parodė savo išmintį. 

Juozapas ir Marija kasmet per Velykas eidavo 
į Jeruzalės. miestą. Ten per šventes jie melsdavosi 
Jeruzalės bažnyčioje. Kai Jėzus jau turėjo dvylika 
metų, jis kartu su tėveliais išėjo į bažnyčią. 


| 


5 / 2 = 

Sei 
Ni 
BA | 


| 


Vina 


2 Pasibaigus šventėms, Juozapas ir Marija ke- 
liavo į namus. Beeidami pamatė, kad su jais nėra 
Jėzaus. Nuliūdę ėmė jo ieškoti. Dvi dienas ieškojo, 
bet niekur Jėzaus negalėjo rasti. > 

Trečią dieną Juozapas ir Marija vėl grįžo į Je- 
ruzalę. Jie užėjo į bažnyčią ir ten atrado Jėzų. Jis 
sėdėjo tarp mokytojų, juos klausinėjo ir jiems atsa- 

ma k 
Iš Jeruzalės Jėzus su tėveliais grįžo į Nazaretą. 2 
jis gyveno, kol didelis užaugo, todėl ir vadinosi 


Šventoji šeima buvo neturtinga. Visiems rei- 
kėjo daug dirbti, kad turėtų kuo gyventi. Juozapas 
buvo stalius ir iš medžio darydavo įvairius daiktus, 


iams padėdavo. 
Jėzus buvo geras ir klusnus vaikas. 

ĮSIMINKITE 


1. Sulaukęs švenčių, Jėzus ėjo į bažnyčią mels- 
tis. Jėzus nori, kad ir mes šventą dieną eitume į 
bažnyčią melstis ir nors vienų Mišių išklausyti. Kas 
tyčiomis Mišių neišklauso arba į jas pavėluoja, 
nusideda Dievui. 

Be to, šventą dieną negalima be reikalo sunkiai 
dirbti. 

Trečiasis Dievo įsakymas: Sekmadienį švęsk. 
Pirmasis Bažnyčios įsakymas: Šventės švęsk. Ant- 
rasis Bažnyčios įsakymas: Šventadieniais Mišių 
klausyk. 

Prieš išpažintį mes klausiame savęs: 

Ar šventadieniais klausiau, jei galėjau, Mišių? Ar be 
priežasties nepavėlavau Mišių? Ar visuomet bažnyčioje 


gražiai elgiausi? Ar be reikalo šventadienį nedirbau sunkių 
darbų? 


2. Jėzus gražiai klausė šv. Juozapo ir savo 
motinos Marijos. Jėzus nori, kad ir mes klausy- 
tume savo tėvelių ir mokytojų. 

Ketvirtasis Dievo įsakymas: Gerbk savo tėvą ir 
motiną. 

Prieš išpažintį mes klausiame savęs: 


Ar klausiau tėvelių, mokytojų, vyresniųjų? Ar jų ne- 
erzinau, nepykinau? Ar jiems neatsikalbinėjau? 

kykite į klausimus: 

oks trečiasis ir ketvirtasis Dievo įsakymas? 
oks pirmasis ir antrasis Bažnyčios įsakymas? 
ek yra Bažnyčios įsakymų? 


onės sako: 


as turi močiutę, tam šilta gryčiutė. 
Našlaitį visi vėjeliai užpučia, visi lieteliai užlyja. 


vinys: 
šykite Penkis Bažnyčios įsakymus. 


8. JĖZAUS KRIKŠTAS Ž 


“Šv. Jonas krikštija Jėzų. Jėzui suėjo trisdešimt 
netų. Žmonės dar nežinojo, kad jis yra Išganytojas. 
Tada Jėzus nutarė pasirodyti žmonėms ir pradėti 
s mokyti. 

“Jėzus išėjo iš Nazareto ir atėjo pas Jordano upę. 
Jonas Krikštytojas sakė pamokslus apie Išga- 
ytoją. Jis ragino, kad visi gailėtųsi dėl nuodėmių 
pasidarytų geri, nes tuojau turėjo ateiti Išgany- 
Kurie darė atgailą, tuos Jonas krikštijo Jor- 
o upėje. 

Atėjęs Jėzus taip pat įbrido į upę. Jonas, pa- 
ai ęs brendantį į vandenį Kristų, nustebo ir tarė: 

— Aš turiu būti tavo pakrikštytas, o tu ateini 
pas mane? 
Jėzus pasakė Jonui, kad taip esą reikalinga. 
Tada Jonas pakrikštijo Jėzų. 
" Jėzus — Dievo Sūnus. Kai 
AS VŽ Jėzus išėjo iš vandens, atsi- 
AV Za J 
— gZ Vėrė dangus. Šventoji Dva- 
ŽZ sia balandžio išvaizdos nu- 


——., 
2 
CZ 3 == sileido ant Jėzaus. Iš dan- 
p ŽŽ 
— NA S gaus buvo girdėti Dievo 
Ž. JI NN Tėvo balsas: 
(V 


— Tas yra mano myli- 
anasis Sūnus, kurį aš pamėgau! 

Pakrikštytas Jėzus pasišalino nuo žmonių. Jis 
keturias dešimtis dienų ir nakčių pasninkavo ir 
rengėsi žmonės mokyti. Ž 

ĮSIMINKITE 


1. Dievas yra vienas, bet trijuose Asmenyse. 
Mes sakome: Dievas yra Triasmenis. Trys Dievo 
Asmenys vadinasi: 

1 Dievas Tėvas, 

Dievas Sūnus, 

Dievas Šventoji Dvasia. 

|| Visi trys Asmenys kartu vadinasi Švenčiausioji 
Vrejybė. j 

“ Švenčiausiąją Trejybę garbiname žegnodamiesi 
r kalbėdami maldelę Garbė Tėvui. 


2. Krikštas atleidžia gimtąją ir kitas nuodėmes. 
et krikštą galima gauti tik vieną kartą. Padary- 
losioms po krikšto nuodėmėms atleisti Jėzus paliko 
itgailą, arba išpažintį. 
* Krikštas ir atgaila padaro mūsų sielą nekaltą ir 
suteikia Dievo malonę. 


3. Krikštas ir atgaila vadinasi sakramentai. | 
s paliko mums septynis sakramentus: Ž 
1. Krikštas, 2. Sutvirtinimas, 3. Švenčiausiasis 
a ramentas, 4, Atgaila, 5. Paskutinis patepimas, 
j. Kunigystė, 7. Moterystė. 


ykite į klausimus: 


1. Keliuose Asmenyse yra vienas Dievas? 


„Prie kokios upės stovėjo Jėzus — Dievo Sūnus? 

„ Kieno išvaizdos nužengė ant Jėzaus Šventoji Dvasia? 
„ Kokius žodžius sako kunigas, kai krikštija? 

„ Ką atleidžia krikšto ir atgailos sakramentas? 


a VEB Ww 


Mislės: 
2. Stovi mažas namelis — du langai ir vienos durys; kas 
prie namelio prieina — verkia. 2 


Uždavinys: 

1. Nupieškite balandį. 

2. Nupieškite šakelę su 7 lapais ir ant jų surašykite 7 sa- 
kramentus. 


9. KRISTAUS MOKINIAI 


Jėzus pasirenka apaštalus. Pabaigęs pasninką Je- 
zus vėl atėjo pas Jordano upę. Jonas Krikštytojas, 
pamatęs Jėzų, tarė susirinkusiems žmonėms: „Šitai 
Dievo Avinėlis, kuris naikina pasaulio nuodėmes!* 


ž "Žmonės sužiuro į Kristų. Du Jono Krikštytojo mo- 
"kiniai — Jonas ir Andriejus — tuojau atėjo pas 
Jėzų ir paklausė: 

— Mokytojau, kur gyveni? 

— Eikite ir pažiūrėkite! — atsakė Jėzus. 
Jonas ir Andriejus sekė Jėzų. Jėzus labai jiems 
"patiko. Nuo to laiko Jėzus juos padarė savo mo- 


— Tu esi Simonas, o vadinsies Petras! 
Simonas Petras džiaugėsi, suradęs Išganytoją 1r. 
"„nebesiskyrė nuo Jėzaus. 

Ž Vėliau Jėzus-dar pakvietė Pilypą, Jokūbą, Balt- 
ramiejų, Judą Iskarijotą ir kitus. Visų Jėzaus moki- 
nių buvo dvylika žmonių. Jie vadinosi apaštalais. 


Jėzus apaštalus moko melstis. Jėzus nuolat buvo 
apaštalais. Jie girdėjo visus Jėzaus pamokymus 


S 
(B 


ir matė jo stebuklus. Daug gražių dalykų išmokė 
Jėzus savo mokinius. Vieną kartą pamokė, kaip 
reikia melstis. 

— Kai melsitės, — tarė Jėzus, — taip kalbėkite: 

Tėve mūsų, kurs esi danguje! teesie šventas 
Tavo vardas; teateinie Tavo karalystė; teesie Tavo 
valia, kaip danguje, taip ir ant žemės. 

Kasdienės mūsų duonos duok mums šiandien ir 
atleisk mums mūsų kaltes, kaip ir mes atleidžiame 
savo kaltininkams; ir nevesk mus į pagundą, bet 
gelbėk mus nuo pikta. Amen, 


ĮSIMINKITE 


1. Žydų žemėje žmonės už savo nuodėmes au- 

kodavo Dievui avinėlį. Jie papiaudavo avinėlį, pa- 

dėdavo jį ant aukuro ir su- 
degindavo, 

Bet tokia auka nesunai- 
kindavo nuodėmių, Tada Jė- 
zūs pasiaukojo Dievui Tėvui 
už mūsų nuodėmes. Jis, kaip 
avinėlis, praliejo savo krau- 
ją ant kryžiaus ir mums dan- 
gų atidarė. 


Gavėnioje mes mąstome 
Jėzaus kančią ir giedame: 

Jėzau Kristau maloniausias, 
Avinėli nekalčiausias, 
teikeis ant kryžiaus numirti, 
mūsų kaltybes atpirkti. 


2. Nuodėmėms sunaikinti Jėzus paliko atgailos 
amentą, arba išpažintį. Bažnyčioje yra klau- 
os. Ten kunigai klauso išpažinčių ir atleidžia 
Konėms nuodėmes. 

Atgaila turi 5 dalis. Einant išpažinties reikia: 
1. Nuodėmes atsiminti, 2. Už jas gailėtis, 3. Tvir- 


Atsakykite į klausimus: 


Kokius žodžius pasakė Jonas Krikštytojas, kai pamatė 
ateinantį Jėzų? 

2. Ką senovėje darydavo žmonės, kai prašydavo Dievo 
“ nuodėmes atleisti? o š 

. Ką dabar darome, norėdami nusikratyti nuodėmėmis? 
4. Kurios yra 5 atgailos dalys? i 


Uždavinys: 


1. Nupieškite aukurą, kryžių ir avinėlį. 
2. Parašykite 5 atgailos dalis. 

10. JĖZUS MOKO ŽMONES 


Visi klausosi Jėzaus pamokslų. Jėzus su savo mo- 
kiniais ėmė vaikščioti po visą Palestiną ir sakyti 
pamokslus. Didelės žmonių minios susirinkdavo 
Jėzaus pamokslų pasiklausyti. 

"Savo pamoksluose Jėzus daug pasakojo apie 
gerąjį Dievą ir mokė, kaip reikia į dangų nueiti. 
Jis sakydavo: 
lėk savo Viešpatį Dievą visa širdimi, visa siaiė, visu 
protu, visomis įėgomis, o savo artimą — kaip pats 
save. 


L Ša 3 


— ne tik možė žmones. Jis dar gydė ligo- 
nius ir darė stebuklus. 

Jėzus padaro pirmąjį stebuklą. Kristus su apašta- 
lais atėjo į Kanos miestelį. Ten buvo vestuvės. Jose: 


22 


avo Marija ir daug svečių. Buvo pakviestas ir 
ėzus su savo mokiniais. 

* Vestuvių metu pritrūko vyno. Namų šeiminin- 
i labai susirūpino. Jie buvo neturtingi ir nega- 
jo daugiau vyno nupirkti. Marija tarė Jėzui: 

. — Jie nebeturi vyno! 

“ Paskui pasišaukė tarnus ir tarė jiems: 

. — Darykite, ką tik Jėzus jums pasakys! 

„ Buvo ten pastatyti šeši dideli itdai vandeniui 
ikyti. Jėzus liepė juos vandens pripilti. Kai tar- 
ai pripylė vandens, Jėzus tarė: 

“ — Dabar semkite ir neškite! 

“Tarnai sėmė ir nešė. Vanduo buvo geriausiu 
ynu pavirtęs. Žmonės ragavo vyną ir labai ste- 
josi. 

Tokį pirmąjį stebuklą padarė Jėzus Kanos 
iestelyje per vestuves. 


ĮSIMINKITE 


1. Jėzus, mokydamas žmones, liepė klausyti 
ymų. Kas įsakymų neklauso, nusideda. 

Einant išpažinties, reikia atsiminti, kuo mes 
nusidėjome. Taip pat reikia suskaičiuoti, kiek kar- 
lų didesniąsias nuodėmes esame padarę. 
Nuodėmių atsiminimas vadinasi sąžinės są- 
skaita. 


Šviks Marija 33 


2. Kanos miestelyje Buvo vestuvės, arba su- 
uoktuvės. Į sutuoktuves atėjo ir Jėzus su apaštalais. 


ė2 


Dabar taip pat daromos sutuoktuvės. Sutuok- 
tuvėse susitaria vyras ir moteris. Jie keliauja į baž- 
nyčią ir ten prieš kunigą pasižada iki mirties kartu 
gyventi. Kunigas meldžiasi, kad Dievas jiems pa- 
dėtų gražiai gyventi ir vaikus auginti. 

Jėzus sutuoktuves padarė sakramentu, todėl jos 
dar vadinasi Moterystės sakramentas. 


- „ 
Atsakykite į klausimus: 


1. Ką mes turime atsiminti, kai einame išpažinties? 

- 2. Kuriuos įsakymus reikia peržiūrėti, atsimenant nuo- 
dėmes? 

8. Kiek sakramentų paliko mums Jėzus? 

4. Kelintas yra Moterystės sakramentas? 

J davinys: 


skaitykite iš knygelės „Prie Altoriaus“ sąžinės sąskaitą. 


4 11. KRISTUS IŠVARO PIRKLIUS Iš 
2 BAŽNYČIOS 


Arti buvo Velykų šventė. Žmonės iš visos Žydų 
E emės ėjo į Jeruzalės bažnyčią. Atėjo į Jeruzalę ir 
"Jėzus su apaštalais. 2 

| Eidamas į bažnyčią, Jėzus pamatė didelę ne- 
tvarką. Bažnyčios prieangy pilna buvo jaučių, avių 
ir balandžių. Juos pirkliai pardavinėjo žmonėms. 


Pirkliai ir mainininkai kėlė didelį triukšmą. 
Žmonės bažnyčioje nebegalėjo net melstis. „Tada 

Jėzus pasiėmė virvę ir pradėjo bažnyčioje daryti 
tvarką. Jis pirkliams liepė tuojau išeiti ir rūsčiai 
tarė: 
— Nedarykite iš mano Tėvo namų prekybos 
namų! X 
Jėzus su virve išvarė jaučius ir avis. Visi pirk- 
liai pabėgo iš bažnyčios. Nusigandę pabėgo ir pi- 
nigų mainininkai. Jie net parvertė stalus ir išbarstė 
pinigus. Niekas nedrįso Jėzui priešintis. Ė 
Į bažnyčią prisirinko daug žmonių. Jėzus juos 
mokė ir darė stebuklus. Daug žmonių įtikėjo į Jėzų. 


BAŽNYČIA 


Jeruzalės mieste buvo didelė ir graži bažnyčia. 
Per šventes Jėzus ir apaštalai eidavo į ją pasimelsti. 

Mes taip pat einame į bažnyčią. Bažnyčioje 
kalbame poterius,,giedame ir kitokiu būdu garbi- 
name Dievą. “ 

Svarbiausia bažnyčios vieta — didysis altorius. 
Ten yra mažas namelis — padangtė. Padangtėje 
gyvena pats Jėzus Švenčiausiame Sakramente. 

Ties didžiuoju altorium dieną ir naktį dega 
žiburėlis. Žiburėlis mums primena, kad altoriuje 
yra Jėzus. Praeidami pro didįjį altorių, mes pri- 
klaupiame ir pagarbiname Jėzų. ž 

Didysis altorius atskirtas nuo bažnyčios grote- 
lėmis. Grotelės dar vadinamos Dievo stalu, nes 


ET 


prie jų žmonės iš kunigo rankų ima sielos maistą — | 
šv. Komuniją. 

Bažnyčioje yra ir daugiau altorių. Altoriai pa- 
puošti paveikslais, statulomis, žvakėmis ir gėlėmis. 
ie altorių kunigai laiko mišias, mišparus ir kitas 
pamaldas. 

+» Bažnyčia — Dievo namai. Joje reikia labai 
ažiai elgtis. - Dievui nepatinka, kas bažnyčioje 
okauja, kalbasi ir kelia triukšmą. 


Dievo žiburėlis 


„ Žiburėlis mirga, Eisiu prie altoriaus, 
žiburėlis šviečia, Jėzų aplankysiu; 7 
žmones į bažnyčią — Myliu Tave, Jėzau! — 


pas Jėzulį kviečia. Jam aš pasakysiu. 


Atsakykite į klausimus: 


1. Kaip vadinasi altoriaus namelis, kuriame yra Jėzus? 
"2. Ką primena mums altoriaus žiburėlis? 

“3. Kaip vadinasi grotelės prie didžiojo altoriaus? 

4. Kuo papuošti altoriai? 


„Mislė: 
3. Stovi didelis avilys; sekmąją dieną į tą avilį iš visur 
 bitelės skrenda. 

4 Taukų kūnas, linų siela, o galva ugninė. 


Uždavinys: 


1. Nupieškite altorių, žvakes, gėles. 
2. Užėję į bažnyčią, apžiūrėkite ir suskaitykite altorius. 
3. Sužinokite, kieno paveikslas yra didžiajame altoriuje. 


12. JĖZUS PAS GENEZARETO EŽERĄ 


Jėzus iš laivo sako pamokslą. Šventėms pasibai- 
gus Jėzus nuėjo pas Genezareto ežerą. Ten gyveno 
Petras, Andriejus, Jonas, Jokūbas ir dar keli apaš- 
talai. Jie buvo Genezareto ežero žvejai. 

Petras ir Andriejus plaukė laivu ir gaudė žuvis. 
Kitu laivu žvejojo Jonas ir Jokūbas. Jėzus juos 
pasišaukė pas save. 

Bematant prisirinko ir daugiau žmonių. Jie 
norėjo pasiklausyti Kristaus pamokslų ir veržėsi 
artyn. Jėzus įlipo į Petro laivą ir ėmė mokyti. 
Žmonės stovėjo krante ir klausėsi, ką Kristus pa- 
sakojo. 

Jėzus ir apaštalai žvejoja. Pabaigęs pamokslą, 
Jėzus pasišaukė į laivą Petrą ir Andriejų. Jis liepė 
Jiems plaukti į ežerą žuvų gaudyti. Petras tarė: 

— Mokytojau, mes visą naktį vargome, ir. nie- 
ko nesugavome. Bet jei tu sakai, aš įleisiu tinklą. 

Petras ir Andriejus įleido tinklą į vandenį ir 
labai nustebo. Jie sugavo tiek daug žuvies, kad net 
tinklas ėmė trūkti.  Nebegalėjo nė iš vandens jo 

Ištraukti. Jie pamojo Jonui ir Jokūbui, kurie buvo 
itame laive. Tie atplaukė ir kartu ištraukė tinklą. 
Žuvies prikrovė abu laivu. 


jam baugu pasidarė, Jėzus tarė: 

— Nebijok! Nuo šio laiko tu jau žmones 
žvejosi! 

Apaštalai ištraukė laivus į krantą ir ėjo pas- 
kui Jėzų. 


ĮSIMINKITE 


1. Apaštalai daug sugavo žuvų, nes jiems pa- 
dėjo Jėzus. Mes taip pat visur turime prašyti 
Dievo pagalbos. Ypačiai einant išpažinties reikia 
"prašyti, kad Dievas padėtų nuodėmes atsiminti. 

Kai visas nuodėmes jau atsimename, reikia dėl 
jų labai gailėtis. Gailėtis galima, kad ir šiais 
žodžiais: 


Toks buvau negeras, Kur aš pasidėčiau, 
tiek aš nusidėjau vargšas Tavo vaikas, 
ir Tave, Dievuli, jei dabar ateitų 
taip mažai mylėjau! man mirimo laikas?! 


2. Gailintis dėl nuodėmių kartu reikia tvirtai 
pasiryžti daugiau nebenusidėti. Pasiryžti galima 
tokiu būdu: 


Jėzau, noriu būti geras 

ir daugiau nenusidėti! 

Duok man nuodėmių išvengti, 
duok karštai Tave mylėti! 


Saugok, Jėzau nuo pagundų 
ir nuo pragaro žabangų, 
duok kaltes man išpažinti 
ir nuvesk mane į dangų! 


Atsakykite į klausimus: 


1. Kuriais žodžiais galima dėl nuodėmių gailėtis? 
2. Kuriais žodžiais galima pasiryžti nebenusidėti? 


Mislės: 

5. Sidabro laukas be kelių ir be takų. - 

6. Važiuoja, važiuoja — nėra vėžių, kapoja, kapoja — 
nėra skiedrų. 


- 

" Uždavinys: 


1. Nupieškite laivelį, tinklą, žuvį. 
2. Perskaitykite iš knygelės „Prie altoriaus“ gailesčio ir 
pasiryžimo nebenusidėti maldeles. 


13. JĖZUS PETRO NAMUOSE 


Jėzus gydo Petro uošvę. Jėzus ir apaštalai atėjo 
į Petro namus. Ten jie rado sunkiai sergantį ligonį. 
Petro uošvė gulėjo lovoje, ją krėtė karštis. 

Jėzus priėjo prie ligonio ir paėmė už rankos. 
Karštis tuojau prapuolė. Uošvė atsikėlė ir tarnavo 
svečiams. Ė 

Sužinojo žmonės, kad atėjo Kristus, ir būriais 
“ėmė rinktis į Petro namus. Jų tarpe buvo daug 
ligonių. Jėzus mokė žmones ir gydė ligonius. 

Kristus išgydo dar vieną ligonį. Palikęs Petro 
namus, Jėzus lankė miestelius ir kaimus, sakyda- 
mas pamokslus. Netrukus jis vėl grįžo į Petro na- 
mus. Dabar susirinko dar daugiau žmonių. 

Kristui sakant pamokslą, šit atėjo keturi vyrai. 
Jie nešė paguldytą lovoje ligonį, kuris negalėjo nė 
pasijudinti. Į vidų pro žmones sunku buvo įeiti. 
Tada jie su ligoniu užlipo ant stogo ir pro stogą 
nuleido jį tiesiai pas Jėzaus kojas. 

Jėzus, pamatęs tokį didelį jų tikėjimą, tarė: 

— Sūnau, tavo nuodėmės tau atleistos!.. Kel- 
kis, imk savo guolį ir eik į savo namus! 


41 


JV 
1 
Ų 
D 

/ 


Ligonis tuojau atsikėlė ir buvo sveikas. Pasi- 
ėmęs lovą, jis išėjo į namus. Visi labai stebėjosi, 
nes tokių įvykių jie niekuomet dar nebuvo“ matę. 


Nuodėmių išpažinimas 


Jėzus, išgydęs ligonius, dažnai jiems atleisdavo 
ir jų nuodėmės. Dabar nuodėmes atleidžia kunigas 
per išpažintį. 

Einant išpažinties, pirma reikia nuodėmes atsi- 
minti, paskui dėl jų gailėtis ir pasiryžti nebenusi- 
dėti. Taip prisirengus, jau galima nuodėmes iš- 
pažinti. Ž 

Nuodėmės išpažįstamos kunigui, kuris klauso 
išpažinčių. Priėjus prie klausyklos, reikia persi- 
žegnoti ir tarti: 

Garbė Jėzui Kristui. Prieš mėnesį (arba kitaip) 
buvau išpažinties. Dabar vėl padariau šias nuo- 
dėmes... 

Einant pirmą kartą išpažinties, sakoma: 

Garbė Jėzui Kristui. Einu pirmą kartą išpažin- 
ties. Padariau šias nuodėmes ... 

Po šių žodžių reikia pasakyti visas nuodėmes, 
nieko nesibijant ir neslepiant. Paskui tarti: 

Daugiau nuodėmių nebeatsimenu. Gailiuosi dėl 
jų ir žada nebenusidėti. 
duoda nuodėmių išrišimą. Duodant kunigui išri- 
šimą, reikia klauptis, muštis į krūtinę ir kalbėti: 
Dieve, pasigailėk manęs nusidėjėlio! 

Kunigas truputi pamoko, paskiria ažgailą ir | 


Kai kunigas pabeldžia, reikia pasitraukti nuo 
klausyklos ir sukalbėti paskirtą atgailą. 


Atsakykite į klausimus: 


1. Kas reikia daryti ir sakyti, pradedant išpažintį? 
2. Kas reikia sakyti, pasakius nuodėmes? 

3. Ką kalbame, mušdamiesi į krūtinę? 

4. Ką darome, kai pasitraukiame nuo klausyklos? 


Uždavinys: 

1. Perskaitykite iš knygelės „Prie Altoriaus“ maldas po 
išpažinties. 

2. Bažnyčioje gerai įsižiūrėkite, kaip žmonės eina išpa- 
žinties. 


14. JĖZAUS STEBUKLAS JERUZALĖJE 


Jėzus išgydo ligonį. Mokydamas žmones ir da- 
rydamas stebuklus, Jėzus vėl atėjo į Jeruzalės 
miestą. Netoli bažnyčios, prie tvenkinio, jis pamatė 
gulintį ligonį. Ligonis sirgo jau 38 metus. Jėzus 
pasigailėjo ligonio ir tarė: 

— Kelkis, imk savo guolį ir vaikščiok! 

Ligonis tuojau pasveiko. Jis pasiėmė savo guolį 
ir nuėjo į namus. 

Žydų žemėje buvo žmonių, kurie vadinosi pa- 
risiejai. Jie visus norėjo barti ir mokyti, 0 patys. | 
"buvo nedori. Pamatę, kad gatve eina žmogus ir 
nešasi guolį, parisiejai ėmė bartis: 
— Šiandien subata. Tau nedera nešti savo 
guolį! 


Žydams buvo draudžiama subatos dieną ką 
nors nešti. Bet išgydytasai atsakė, 

: — Tas, kuris mane pagydė, man tarė: „Imk 
"savo guolį ir vaikščiok!“ 

. Parisiejai ėmė klausinėti, kas yra tas žmogus, 
bet ir išgydytasai nežinojo. 

Parisiejai pyksta ant Jėzaus. Vėliau parisiejai su- 
žinojo, kad stebuklą padarė Jėzus. Jie labai su- 
"pyko ant Jėzaus, kam jis subatoje pagydė ligonį ir 

dar leido jam guolį parsinešti. Nuėję į bažnyčią, 
surado ten Jėzų ir ėmė jį kaltinti. 

Tada Kristus jiems pasisakė, kad jis yra Dievo 
Sūnus. Kaip Dievas Tėvas, taip ir Dievo Sūnus gali 
ir subatoje veikti. 

Parisiejai dar labiau supyko, kad Jėzus save 
Dievo Sūnumi vadina. Jie tykojo Jėzų net užmušti. 

Jėzus paliko Jeruzalę ir grįžo į savo šalį. 


ĮSIMINKITE 


1. Mišių auka. Žydai švęsdavo šeštadienius, 
arba subatas.  Subatomis jie eidavo į bažnyčią ir 
degindavo Dievo garbei avinėlius ir kitokias aukas. 

Šventadieniais mes taip pat einame į bažnyčią 

"ir klausome Mišių. Per Mišias kunigas aukoja gra- 
žiausią Dievui auką — duoną ir vyną. 

2. Paskutinis Patepimas. Jėzus labai gailėjo 
ligonių ir jiems visur padėdavo. Dabar ligonius 
lanko ir jiems padeda kunigai. 

Kunigas, pakviestas pas ligonį, išklauso jį išpa- 
žinties ir duoda Komuniją. Paskui meldžiasi ir pa- 
tepa ligoniui šventais aliejais akis, ausis, nosį, lūpas, 
"rankas ir kojas. 

Šv. aliejais patepimas vadinasi Paskutinio Pa- 
tepimo sakramentas. Jį įsteigė Jėzus ligonių sielai 
ir kūnui sustiprinti. 


Atsakykite į klausimus: 


1. Ką seniau žydai aukodavo Jeruzalės bažnyčioje? 
2. Ką dabar per Mišias aukoja Dievui kunigas? 
8. Kaip vadinasi ligonių sakramentas? 


* Uždavinys: 


1. Stebėkite bažnyčioje, kaip kunigas per Mišias aukoja 
Dievui duoną ir vyną. 

2. Mokykloje taip priruoškite stalą, kaip laukiant kunigo 
pas ligonį. 

15. JĖZUS PRIKELIA MIRUSIĄ MERGAITĘ 


Ir Jeruzalės Jėzus atkeliavo į Kaparnaumo 
miestą. Jį apstojo didelė žmonių minia. Visi no- 
rėjo pasiklausyti Kristaus pamokymų ir pamatyti 
jo stebuklų. 

Štai atėjo vienas žmogus, vardu Jajiras. Jis tu- 
rėjo vienturtę dvylikos metų dukrelę, kuri sunkiai 
susirgo. Jajiras puolė Kristui po kojų ir labai prašė: 

— Viešpatie! Mano duktė marinama; ateik, 
padėk ant jos ranką, kad pagytų ir būtų gyva! 

Jėzus išklausė Jajiro prašymo ir ėjo. Kartu ėjo 
apaštalai ir didelė žmonių minia. Beeinant atbėgo 
pasiuntiniai ir pranešė, kad mergaitė jau mirė. 
Jajiras labai nuliūdo, bet Jėzus jam tarė: 

— Nebijok, tik tikėk, ir ji bus sveika. 
Atėjęs į Jajiro namus, Jėzus ten rado daug pri- 
sirinkusių žmonių. Jie dejavo ir verkė mirusios 
mergaitės. Tada jis paėmė mergaitės ranką iš 
sušuko: 

— Mergaite, sakau tau, kelkis! 

Mergaitė tuojau atgijo ir atsikėlė. Kristus jai 
liepė duoti valgyti. Garsas apie stebuklą pasklido 
po visą Žydų žemę. 


ĮSIMINKITE 


1. Žmogus turi kūną ir sielą. Kai siela palieka 
kiną, žmogus miršta. 

Prikelti mirusį žmogų gali tiktai Dievas. Jėzus 
prikėlė Jajiro dukrelę, nes jis yra ne tik žmogus, 
bet ir Dievas. 


2. Mirusio žmogaus siela eina į Dievo teismą. 
Po teismo siela eina arba į dangų, arba į skaistyklą, 
arba į pragarą. 

Dangus — tai amžinosios laimės vieta. Į dangų 
"eina tos sielos, kurios visai neturi nuodėmių ir 
bausmių už jas. 

Skaistykla — tai laikinosios bausmės vieta. I 
 skaistyklą eina tos sielos, kurios turi tik mažų nuo- 
dėmių. Siela, nusivaliuši skaistykloje nuo nuodė- 
mių, eina į dangų. 


“| 4. Sveika Marija 49 


Pragaras — tai amžinosios bausmės vieta. Į 
pragarą eina tų žmonių sielos, kurie be atgailos mirė, 
didelėse nuodėmėse. 

Iš pragaro siela niekuomet nebegali išeiti. 


3. Skaistyklos sieloms mes galime padėti savo 
maldomis.  Ypačiai daug pa sieloms pa- 
deda Mišių auka. 

Lapkričio mėnesio 2 dieną švenčiamos vėlinės. 


Tą dieną bažnyčioje ir kapinėse meldžiamės už 
mirusiuosius. 


Pas mamytę 


Vėjas ūžia, medžiai šlama. 
Eisim, eisim mes pas mamą. 
Ji šaltam kapelyj guli, — 
pasimelsim į Dievulį... 


Atsakykite į klausimus: 


. Kas atsitinka su žmogumi, kai siela palieka kūną? 

. Kas gali prikelti mirusį žmogų? 

„ Kas yra Jėzus: žmogus ar Dievas? . 

. Kurios sielos eina į dangų, į skaistyklą ir į pragarą? 
„ Kuo mes galime gelbėti sielas iš skaistyklos? 


TB 00N- 

" Žmonės sako: 


1. Nors šauksi ir rėksi, nuo mirties nepabėgsi. 
2. Yra vaistų nuo ligos, nėra vaistų nuo mirties. 
3. Kas nuodėmių vengia, tas dangų sau rengia. 


Mislės: 
7. Ateina tylėdama, išeina giedodama. 
8. Kas perka, tam nereikia, kam reikia, tas neprašo. 


" Uždavinys: 

1. Kalbėkite maldelę Amžinąjį atilsį. 

2. Apžiūrėkite mūsų kapines ir nusirašykite labiausiai jums 
patikusius paminklų užrašus. 

3. Sužinokite, kurie žymūs žmonės palaidoti mūsų ka- 
pinėse. 


16. JĖZUS PADAUGINA MAISTĄ 


Jėzus su mokiniais nuvyko į nuošalią vietą pas 
Genezareto ežerą. Čia jis norėjo truputį pailsėti. 
Greit sužinojo žmonės, kur yra Jėzus, ir vėl ėmė 
rinktis. Suėjo apie penkis tūkstančius žmonių. 

Jėzus sakė pamokslus ir gydė ligonius. Atėjo 
jau ir vakaras, bet žmonės vis dar nesiskirstė. Jie“ 
buvo išalkę ir pavargę. Jėzui labai pagailo minios 
ir jis tarė apaštalams: 

— Duokite jiems valgyti! 

Apaštalai neturėjo maisto. Nupirkti taip pat 
nebuvo kur. Tik apaštalas Andriejus surado truputį 
maisto ir pranešė Jėzui: 

— Čia yra vienas vaikas. Jis turi penkis duo- 
nos kepalus ir dvi žuvis, bet kas tai tokiai daugybei! * 


Kristus liepė atnešti duoną ir žuvį ir susodinti 
žmones. Pakėlęs akis į dangų, jis meldėsi, laimino 
atneštą maistą ir dalino apaštalams. Duona ir žuvis 
stebuklingai daugėjo Kristaus rankose. Apaštalai 

"maistą nešiojo žmonėms. Visi gavo duonos ir žu- 
“ vies, kiek tik norėjo, ir sočiai privalgė. 

Pabaigus valgyti, Kristus tarė apaštalams: 

— Surinkite, kas liko trupinių, kad nepražūtų! 

Apaštalai surinko likusį maistą ir pririnko dvy- 
lika pintinių. Žmonės labai stebėjosi ir kalbėjo apie 
Jėzų: 

— Jis tikrai yra tas pranašas, kuris turi ateiti 
į pasaulį! 


KŪNO IR SIELOS MAISTAS 


1. Jėzui labai gailėjo išalkusių žmonių. Jis pa- 
daugino maistą ir visus pavalgydino. 

Dievas ir dabar rūpinasi, kad mes turėtume 
valgyti. Už valgį reikia Dievui padėkoti. Labai 
gražu prieš valgį ir pavalgius pasimelsti ar bent 
persižegnoti. 


2. Dievas rūpinasi ne tik mūsų kūnu, bet ir 
mūsų siela. Sielos maistas — šventoji Komunija. 
Imdami Komuniją, mes priimame į savo sielą patį 
Jėzų Kristų. 

Einant Komunijos reikia dviejų dalykų: 1. ne- 
"turėti nė vienos didelės nuodėmės; 2. nuo kidas 
nakčio nieko nevalgyti ir negerti. L 

Atsakykite į klausimus: 


1. Kas mums duoda maisto ir kitų dalykų? 
2. Kaip vadinasi mūsų sielos maistas? 
3. Kokių dviejų dalykų reikia, einant Komunijos? * 


Žmonės sako: 


1. Dievas davė dantis, Dievas duos ir duonos. 
2. Po darbo ir duonos pluta skani. 

Mislė: 


9. Pats nieko nevalgo, o kitus maitina. 


Uždavinys: 

1. Skaitykite iš knygelės „Prie Altoriaus“ maldas prieš 
Komuniją ir po Komunijos. 

2. Stebėkite bažnyčioje, kaip žmonės eina Komunijos. 


17. JĖZUS LAIMINA VAIKUS 


Kartą Jėzus sakė pamokslą apie dangaus kara- 
lystę. Susirinko labai daug žmonių. Atėjo net mo- 
terys su vaikais. Jos norėjo, kad Jėzus pamatytų 
“jų vaikus ir palaimintų. 

Vaikai daug buvo girdėję apie gerąji Jėzų. Jie 
troško arčiau prie Jėzaus prieiti, bet negalėjo. Di- 
" deli apstojo Jėzų iš visų pusių ir vaįkų neprileido. 
Apaštalai taip pat„neleido vaikams pas Jėzų 
eiti. Jie nenorėjo, kad vaikai vargintų Kristų. Bet 
Jėzus pamatė vaikus ir tarė: 

— Leiskite mažutėlius ir nedrauskite jiems eiti 
pas mane. Tokių yra dangaus karalystė! 

Minia tuojau prasiskyrė. Visi vaikai susirinko 
pas gerąjį Jėzų. 

Tada Jėzus ėmė vaikus laiminti. Jis dėjo ant 
jų savo rankas ir meldėsi. Žmonės žiūrėjo ir labai 
džiaugėsi, kad Jėzus taip myli vaikus. 

KAIP EINAME KOMUNIJOS 


Gerasis Jėzus labai myli vaikus. Jis nori, kad 
vaikai dažnai eitų į bažnyčią Jo aplankyti ir pa- 
garbinti, 

Be to, Jėzus trokšta ateiti į nekaltas vaikų šir- 
dis. Gražu Jėzų priimti į savo širdį, priimant Ko- 
muniją. 

Komuniją taip mes priimame: Kunigas ateina 
prie didžiojo altoriaus. Ten atidaro altoriaus dure- 

| les ir išima komuninę su mažomis baltomis ostijo- 


mis. Paskui komuninę paima į vieną ranką, ostiją 
į kitą ranką ir atsigręžia į žmones. Tada patylomis 
sako: ' 

Šitai Dievo Avinėlis, kuris naikina pasaulio 
nuodėmes! 

Tarnas skambina skambučiu, o žmonės mušasi 
į krūtinę ir tris kartus kalba: 

Viešpatie, nesu vertas, kad įeitum į mano širdį, 
bet tark žodį ir bus išganyta mano siela. 

Po šių žodžių kunigas eina pas Dievo stalą. Ten 
žmonės pamaldžiai suklaupia ir priima Jėzų į savo, 
sielą. r 


Prieš Komuniją 
Ak, kaip trokštu, mano Jėzau, 
aš priimt Tave karštai! 
Tu tik vienas mano širdį, 
Tu tik vienas tematai! 


Laukiu, laukiu, Jėzau mielas, 
jau ateik, ateik greičiau: 

aš Tave mylėt neliausiu, 
neįžeisių jau daugiau! 


Po Komunijos 


Dėkui, dėkui, Jėzau mielas, 
jau aš laimėj paskendau. 

Ką už Tavąją aš meilę 
atiduosiu — nežinau. 


Širdį, širdį nors menkutę, 
atiduoti Tau galiu: 

imki, Jėzau, ją šiandieną, 
imki, imki, aš geidžiu! 


Atsakykite į klausimus: 


1. Kas yra mažoje, baltoje Komunijoje? 
2. Ką kunigas sako, dalindamas Komuniją? 
3. Kokią maldelę kalba žmonės, eidami Komunijos? 


Uždavinys: 


1. Giedokite „Jėzau pas mane ateiki“. 
2. Pieškite groteles — Dievo stalą. 


18. GAILESTINGASIS SAMARIETIS 


Jėzus, mokydamas žmones, atėjo į Jeriko mies- 
tą. Čia pasitiko jį vienas parisiejus ir paklausė, 
kas yra artimas. Žydai manė, kad artimaisiais vei- 
kia laikyti tiktai žydus, o kitų reikia nekęsti. Tada 
Jėzus papasakojo tokį palyginimą: 

Vienas žydas ėjo iš Jeruzalės į Jeriką. Kolys je 
jį užpuolė plėšikai, viską atėmė ir sunkiai sužeidė. 
Sužeistasis ką tik gyvas gulėjo prie kelio ir dejavo. 

Keliu (ėjo žydų kunigas. Jis pamatė sužeistąjį 
ir praėjo pro šalį. Netrukus tuo pačiu keliu ėjo 
kitas žydas. Nors sužeistasis labai vaitojo, bet ir 
jis tolyn sau nuėjo. 


Sužeistojo pasigailėjo tik trečias keleivis. Jis 
buvo ne žydas, bet samarietis. Pamatęs sužeistąji, 
jis priėjo prie jo ir aprišo jo žaizdas. Paskui už- 
kėlė jį ant savo gyvulio ir nugabeno į užeigos na- 
mus. Čia paprašė namų šeimininką, kad globotų 
ir gydytų sužeistąjį. Išvykdamas toliau, dar pinigų 
paliko gydymui. 

Pabaigęs palyginimą, Jėzus paklausė  pa- 
risiejaus: 

— Kuris iš tų trijų, tau regis, buvo artimas 
tam, kuris buvo pakliuvęs plėšikams? 


59 


ka) 


— Tas, kuris jo pasigailėjo, — atsakė pari- 
siejus. : 
— Eik ir tu daryk taip pat! — tarė jam Kristus. 
Tais žodžiais Jėzus pasakė, kad visi žmonės 
yra mūsų artimieji. Kiekvieną žmogų mes turime 
mylėti ir jam gera daryti. 


ĮSIMINKITE 
1. Kiekvienas žmogus yra mūsų artimas. Jėzus 
nori, kad Dievą mylėtume labiau už viską, o arti- 
mą — kaip patys save. 
Didysis Dievo įsakymas liepia: Mylėk suvo 
Viešpatį Dievą visa širdimi, visa siela, visu protu, 
visomis jėgomis, o savo artimą — kaip pats save. 


2. Jėzus nori, kad visiems būtume geri ir man- 
dagūs. Jėzui nepatinka, jei kas pyksta ir pešasi. 
Penktasis Dievo įsakymas: Nežudyk. 

Prieš išpažintį mes klausiame savęs: 

Ar nesipešiau su vaikais? Ar neskriaudžiau mažes- 
niųjų? Ar kitų nekeikiau, nepiavardžiavau? Ar nepamo- 


kiau ką nors bloga daryti? Ar nekankinau paukštelių ir 
gyvulėlių? 

Aš padėsiu 


Adomėlis našlaitėlis, Eina pertrauka ilgoji, 
bet geriausias mokinys; valgo priešpiečius vaikai, 
švarios visos jo knygelės Adomėlis jų neturi, 

ir švarus sąsiuvinys. bet jį myli jo draugai. 


Vienas duoda jam duonelės, 

kitas tepa sviesteliu. 

Leisk, mamyt, ir aš padėsiu 
R Adomėliui, kuo galiu! 


" Atsakykite į klausimus: 


1. Ką mes.vadiname artimu? 
2. Ką liepia didysis Dievo įsakymas? 
3. Ką draudžia penktasis Dievo įsakymas? 


Žmonės sako: 


1. Kas tau nemalonu ir kitam nedaryk. 
2. Nekask kitam duobės, nes pats į ją įkrisi. 


„ Uždavinys: 


Parašykite, kokių gerų darbų galima padaryti: 
a) mokykloje, b) gatvėje, c) namie. 

19. JĖZUS GAILISI NUSIDĖJĖLIŲ 


Jėzus pasakoja apie parisieių ir muitininką. Pari- 
siejai laikė save gerais, o kitus niekino. Labiausiai 
jie niekino nusidėjėlius ir mokesčių rinkėjus muiti- 
ninkus. Jėzus už tai parisiejus pabardavo, o vieną 
kartą jis pasakė jiems tokį palyginimą: 

Atėjo į bažnyčią melstis parisiejus ir muitinin- 
kas. Parisiejus taip meldėsi: „Ačiū tau, Dieve, kad 
aš nesu plėšikas, neteisus, ištvirkęs, kaip kiti žmo- 
nės, arba kaip šitas muitininkas. Aš pasninkauju 
du kartu savaitėje ir duodu išmaldos, kiek iš manes 
priklauso!'* 


ATA 


H 


Muitininkas, atstu stovėdamas, nedrįso nė akių 
pakelti į dangų. Jis tik mušėsi į krūtinę ir sakė: 
„Dieve, būk gailestingas man nusidėjėliui!'? 

— Sakau jums, — baigė Kristus, — muitinin- 
kas nuėjo į namus išteisintas, o parisiejus ne! 

Kristus pasakoja apie prapuolusią avele. Kristus pa- 
sakė dar kitą palyginimą. Jis papasakojo apie pra- 
puolusią avelę. 

Šeimininkas turėjo šimtą avių. Šitai viena avis 
ima jam ir pražūva. Tada jis palieka devyniasde- 
„ šimt devynias avis ir eina pražuvusios ieškoti. Ieško, 
kol suranda. Radęs ją, jis su džiaugsmu užsideda 
ant pečių ir nešasi namo. Paskui sušaukia priete- 
„ lius ir kaimynus ir jiems sako: „Džiaukitės drauge 
su manimi! Aš suradau savo avį, kuri buvo pra- 
puolusi!'? 
Pabaigęs palyginimą apie prapuolusią avi, Jė- 
zus tarė: 

— Toks bus džiaugsmas danguje dėl vieno nu 
sidėjėlio, kuris daro atgailą! 

Parisiejams labai nepatiko Jėzaus palyginimai. 
Jie pyko, kam Jėzus taip gailisi nusidėjėlių. 


ĮSIMINKITE 


1. Muitininkas gražiai meldėsi. Jo maldą pa- 
gyrė Jėzus. "Mes taip pat turime gražiai melstis. 
Graži malda patinka Dievui. 


2. Gerasis ganytojas džiaugėsi, kai atsirado jam 
pražuvusi avelė. Mūsų brangusis Jėzus taip pat Ia- 
bai džiaugiasi, kai nusidėjėlis gailisi dėl nuodėmių 
ir eina išpažinties. 

Po išpažinties mūsų siela pasidaro nekalta ir 
maloni Dievui. Tada jau galima eiti Komunijos ir 
patį Jėzų priimti į savo širdį. 

Gražu eiti išpažinties keletą kartų metuose, ir 
net dažniau. Vieną kartą metuose būtinai reikia 
eiti Velykų išpažinties ir Komunijos. 

Ketvirtasis Bažnyčios įsakymas: Eik išpažinties 
bent vieną kartą per metus-ir apie Velykas priimk 
Švenčiausiąjį Sakramentą. 

"Atsakykite į klausimus: ją 


1. Kokia malda patinka Dievui? 
„2. Koks ketvirtasis Bažnyčios įsakymas? 
3. Ką liepia ketvirtasis Bažnyčios įsakymas? 


"Žmonės sako: 


| 1. Kas su malda pradeda, tam ir Dievas padeda. 
2. Be Dievo gyvensi, kipšui krosnį kūrensi. 


Uždavinys: 


1. Sugalvokite ir parašykite maldelę už tėvelius. 
2. Sugalvokite įvairių kitų maldelių. 


20. SŪNUS PALAIDŪNAS 


Jėzus, norėdamas pamokyti, kaip Dievas gailisi 
nusidėjėlių, pasakė parisiejams dar vieną palygini- 
mą. Jis papasakojo apie sūnų palaidūną. 

Sūnus palieka tėvą. Vienoj šalyj gyveno turtin- 
gas žmogus. Jis turėjo du sūnus. Jaunesnysis sū- 
„nus atėjo pas tėvą ir tarė: „Tėve, atiduok man 
turto dalį, kuri man priklauso!'* 

Tėvas padalino turtą tarp dviejų sūnų. Jaunes- 
nysis sūnus visa pasiėmė ir iškeliavo į tolimą kraštą. 
. Ten jis linksmai gyveno ir išeikvojo savo turtą. 

Sūnus vargsta svetimoį šalyi. Netrukus toj šalyj 
kilo badas. Ėmė badą kęsti ir negerasis sūnus. Tada 
jis apsiėmė pas vieną šeimininką kiaules ganyti. 
Badas ir čia jį vargino. Jis grobdavo kiaulių mais- 
tą, bet šeimininkas ir to jam pavydėjo. 

Kartą sūnus prisiminė savo namus ir gerąjį 
tėvą. Jam labai graudu pasidarė. Jis tarė sau: 
„Samdiniai mano tėvo namuose turi sočiai duonos, 
o aš čia badu mirštu! Kelsiuos, eisiu pas tėvą ir 
jam sakysiu: Tėve, aš nusidėjau dangui ir tau. Jau 
nebeesu vertas vadintis tavo sūnumi. Priimk mane 
nors samdiniu!“ 


Sūnus grįžta pas tėvą. Sūnus paliko bandą ir iš- 
keliavo į namus. Dar iš tolo tėvas pamatė einantį 
savo sūnų ir labai jo pagailo. Pribėgęs jis apkabino 
sūnų ir pabučiavo. Sūnus jam tarė: „Tėve, nusi- 


S 
Sans, 

"dėjau dangui ir tau. Jau nebeesu vertas vadintis 
tavo sūnumi!?? | 
Bet tėvas pasišaukė tarnus ir: jiems tarė: „Greit 
 šneškite gražiausią drabužį ir apvilkite jį. Duokite 
jam žiedą ant rankos ir kurpes ant jo kojų. Be to, 
parenkite didelę puotą, nes mano sūnus buvo pra- 
žuvęs ir atsirado!'? 

Tarnai padarė, kaip buvo liepta. Visi džiaugėsi 
ir linksminosi. 


ĮSIMINKITE 


- 


1. Sūnus, palikęs savo tėvą, nedorai gyveno. 
Kas nedorai gyvena, Dievui labai nusideda. 

Šeštasis Dievo įsakymas: Nepaleistuvauk. De- 
vintasis įsakymas: Negeisk savo artimo moteries. 

Prieš išpažintį mes klausiame savęs: 

Ar nieko gėdingo nedariau vienas ar su kitais? Ar ne- 


" kalbėjau gėdingų kalbų? Ar nežiūrėjau į gėdingus daik- 
tus? Ar gėdingai negalvojau? 


2. Dievas myli tuos, kurie saugojasi nedorų 
minčių, kalbų ir darbų. Jėzus pasakė: Palaiminti 
nekaltos širdies, nes jie matys Dievą. 

I nekaltas širdis ateina Jėzus, priimant Ko- 
muniją. | 

Atsakykite į klausimus: 

1. Ką liepia šeštasis Dievo įsakymas? 

2. Ką liepia devintasis Dievo įsakymas? 

3. Kas ateina, priimant Komuniją, į nekaltas širdis? 


Žmonės sako: 


1. Kokie draugai, tokie ir darbai. 
2. Su kuo sutapsi, tokiuo ir pats tapsi. 


Uždavinys: 
Nupieškite piemenėlį, karvę, kiaulę, žąsį. 


21. JĖZUS ATVYKSTA Į JERUZALĘ 


Žmonės džiaugiasi sulaukę Jėzaus. Arti buvo žydų 
Velykos. Jėzus paskutinį kartą išėjo į Jeruzalės 
bažnyčią. Drauge su juo ėjo ir apaštalai. 

Netoli Jeruzalės Jėzus atsisėdo ant asilo ir jojo. 
Taip jodavo žydų karaliai. Kai mieste žmonės pa- 
matė Jėzų, pradėjo labai džiaugtis. Vieni linksmai 
ji sveikino, kiti tiesė drabužius ant kelio, kiti vėl 
klojo medžių šakeles po kojų. Visi norėjo parodyti 
Jėzui savo meilę. 

Parisiejai ėmė pykti, kam Jėzų taip myli žmo- 
nės. Jie tarė Kristui: 

— Mokytojau, sudrausk savo mokinius! 
— Jei šitie tylės, akmenys šauks! — atsakė 
Jėzus. 


Parisiejai dar labiau supyko. Jėzus atjojo iki 
bažnyčios. Čia jis rado ligonių ir juos pagydė. 
"Paskui įėjo į bažnyčią ir mokė žmones. 

Jėzus pasakoja apie pasaulio galą. Būdamas Jeru- 
" zalėje, Jėzus papasakojo apie pasaulio galą. Jis tarė: 

— Kai ateis pasaulio galas, saulė aptems, mė- 
nulis nebeduos šviesos, žvaigždės kris iš dangaus. 
Tada visi išvys Dievo Sūnų, ateinantį debesyse 
gyvųjų ir mirusiųjų teisti. 

Dievo sūnus atsisės į garbės sostą ir lieps ange- 
lams surinkti visus žmones. Gerieji bus pastatyti 
dešinėje, o piktieji — kairėje. Dievo Sūnus tars 

" tiems, kurie bus dešinėje: 

— Eikite, palaimintieji, į parengtąją jums ka- 
ralystę! 

Paskui tars tiems, kurie bus kairėje: 

— Eikite šalin nuo manęs, prakeiktieji, į am- 
žinąją ugnį! 

Piktieji nukris į pragarą, o gerieji eis į dangų 
ir džiaugsis per amžius, 


ĮSIMINKITE 


1. Parisiejai nekentė Jėzaus. Jie visiems netie- 
są kalbėjo apie Jėzų. Aštuntasis Dievo įsakymas: 
Nekalbėk netiesos. 

Prieš išpažintį mes klausiame savęs: 

Ar kam nors nemelavau? Ar neapgaudinėjau tėvelių, 


mokytojų, draugų ir kitų? Ar nepramaniau apie kitus ne- 
būtų dalykų? 

2. Žmogui mirus, jo vėlė tuojau eina į Dievo 
teismą. Po teismo vėlė eina arba į dangų, arba i 
skaistyklą, arba į pragarą. 

Pasaulio pabaigoje bus paskutinysis teismas. 
Tada visi žmonės kelsis iš numirusių ir vėl bus 
“ teisiami. Geruosius žmones Dievas su kūnu ir siela 
pasiims į dangų, o piktieji eis atgal į pragarą. 

Po paskutiniojo teismo skaistyklos jau nebebus. 


. Atsakykite į klausimus: 


1. Ką liepia aštuntasis Dievo įsakymas? 
2. Kur eina žmogaus vėlė, tuojau mirus? 
3. Kada bus paskutinysis Dievo teismas? 


Žmonės sako: 


1. Nors pavėlavau, bet nėpamelavau. 
2. Geriau tylėti, negu niekus kalbėti. 


Mislė: 


10. Raudonas gaidys po baltas tvoras laksto. 
11. Guli piktas šunelis, mėsos ir kaulo spyna užrakintas. 


Uždavinys: 


1. Papasakokite, kaip švenčiamas Verbų sekmadienis. 
2. Sužinokite, kada šįmet Verbų sekmadienis. 

22. PASKUTINĖ VAKARIENĖ 


Judas žada išduoti Jėzų. Parisiejai vis labiau ne- 
kentė Kristaus. Jie susirinko Jeruzalėje pas vyriau- 
siąjį žydų kunigą Kaipą ir kalbėjosi, kaip Jėzų 
nužudyti. 

I susirinkimą atėjo apaštalas Judas Iskarijotas. 
Jis tarė parisiejams: „Ką man duosite? Aš jums ji 
išduosiu!" Parisiejai nudžiugo ir davė Judui tris- 
dešimt sidabrinių pinigų. 


Jėzus įsteigia Švenčiausiajį Sakramentą. Petras ir 
Jonas parengė Jeruzalėje Velykų stalą. Ant stalo 
jie padėjo duonos, vyno, keptą avinėlį ir kitokių 
valgių. Ketvirtadienį Jėzus su mokiniais atėjo val- 
gyti Velykų vakarienės. Vakarienės atėjo ir Judas 
Iskarijotas. 


Prieš vakarienę Jėzus su mokiniais pasimeldė 
ir pradėjo valgyti. Kai visi jau pavalgė, Jėzus. 
įsteigė Švenčiausiąjį Sakramenią. Jis paėmė duo- 
nos, laimino ją, laužė ir davė mokiniams, saky- 
damas: 

— Imkite ir valgykite. Tai yra mano Kūnas. 

Paskui paėmė vyno taurę, palaimino ją ir tarė: 

— Gerkite iš jos visi. Tai yra mano Kraujas, 
kuris bus išlietas už daugelį nuodėmėms atleisti. 
Taip darykite man atsiminti. 

Apaštalai priėmė iš Jėzaus rankų Švenčiausiąjį 
Sakramentą. Nevertai priėmė Komuniją ir Judas 

Iskarijotas. Jėzus pasidarė liūdnas ir tarė: „Vienas 
iš jūsų mane išduos!“ 2 

Nusigando apaštalai ir ėmė klausti, kas taip 
galėtų padaryti. Paklausė Jėzaus ir Judas: 

— Argi aš, Mokytojau? 

— Tu! — patylomis atsakė jam Kristus. 

Judas suprato, kad Jėzus viską žino, ir tuojau 
“ išėjo iš kambario. Jėzus dar ilgai kalbėjosi su liku- 
siais apaštalais, o paskui išsivedė visus į Alyvų 
sodą. 

Lauke buvo tamsi naktis. 

73 


ĮSIMINKITE 


1. Judas buvo labai godus ir grobdavo sveti- 
mus pinigus. Net Jėzų jis pardavė už pinigus. 

Septintasis Dievo įsakymas: Nevok, Dešimtasis 
įsakymas: Negeisk nė vieno daikto, kuris yra tavo 
„artimo. 

Prieš išpažintį mes klausiame savęs: 

Ar ko nepavogiau? Ar nepasisavinau kokio rasto 


daikto? Ar negadinau svetimų daiktų? Ar kitiems ko nors 
nepavydėjau? 

2. Kunigas per Mišias daro pakylėjimą. Jis 
paima į rankas ostiją, ją laimina ir sako Kristaus 


žodžius: Tai yra mano Kūnas. 


Po šių žodžių ostija pasidaro Kristaus Kūnas. 
Nors ostija ir tokia pat atrodo, bet joje dabar yra 
Jėzus. 

Kunigas ostiją pakelia aukštyn. Tarnas skam- 
bina skambučiu, o žmonės suklaupę sako: Mano 
Viešpats ir mano Dievas! 

Paskui kunigas paima vyno taurę. Jis vėl sako 
Jėzaus žodžius: Tai yra mano Kraujas. 

Vynas virsta Švenčiausiuoju Jėzaus Krauju. 
Kunigas pakelia taurę aukštyn, o žmonės kalba: 

Garbinkime Švenčiausiąjį Sakramentą, Jėzaus 
Kristaus, mūsų Viešpaties, tikrąjį Kūną ir Kraują. 
Dabar ir visados ir per amžius. Amen. 

Po ostijos ir taurės pakylėjimo mes giedame: 

Prieš taip didį Sakramentą, 

Jėzaus Kūno, Kraujo švento, 

pulkim ir karštai tikėkim, 

garbinkim Jį ir mylėkim. (Žr. 112 pusl). 


Atsakykite į klausimus: 


1. Koks yra septintasis ir dešimtasis Dievo įsakymas? 

2. Kas pasidaro per Mišias su ostija, kai kunigas pasako: 
„Tai yra mano Kūnas“? 

3. Kas pasidaro su vynu, kai kunigas pasako: „Tai yra 
mano Kraujas“? 

4. Kurias maldas mes kalbame pakylėjimo metu? 

Žmonės sako: 


1. Vogtu arkliu tik į kalėjimą važiuoti. . 
2. Pamėgęs svetima ir savo neteksi. 


Uždavinys: 

1. Giedokite „Prieš taip didį Sakramentą“. 

2. Stebėkite bažnyčioje, ką daro kunigas ir tarnas paky- 
lėjimo metu. 


23. JĖZUS PAS KAIPĄ 


Jėzus meldžiasi Alyvų sode. Atėjęs į Alyvų sodą, 
Jėzus nuošaliai atsiklaupė ir ėmė melstis. Jo sielą 
suspaudė baisus skausmas. Jis tarė Dangaus Tė- 
vui: „Mano Tėve! Jei taip galima, atitolink nuo 
manęs tą kančią; vienok ne mano, bet Tavo valia 
teesie!" 

Jėzus tris kartus taip meldėsi. Jo prakaitas 
pasidarė, kaip kraujo lašai. Tada sode pasirodė 
angelas ir ėmė Kristų guosti. Jėzus nusiramino, 
pakilo nuo žemės ir atėjo pas apaštalus. Visi apaš- 
lalai miegojo. Jėzus juos pažadino ir tarė: 

— Kelkitės, eikime — mano išdavėjas arti. 


Judas išduoda Jėzų. Greit pasirodė ir Judas. Jis 
vedė didelį kareivių ir žydų būrį. Vieni nešėsi kar- 
dus, kiti pagalius ir virves, kiti vėl švietė žiburiais. - 

Kad naktį neapsiriktų, Judas buvo pasakęs: 
„Kurį pabučiuosiu, tas ir bus — jį suimkite". Pa: 
matęs Jėzų, Judas artyn prie jo priėjo ir bučiuo- 
damas tarė: „Sveikas, Mokytojau!“ Kareiviai ir 
žydai tuojau puolė prie Kristaus ir surišo jį vir- 
vėmis. Apaštalai labai nusigando ir išbėgiojo. 

Žydai Jėzų nuteisia. Tą pačią naktį iš Alyvų sodo 
Jėzus buvo nuvestas pas vyriausiąjį žydų kunigą 
Kaipą. Susirinko daug parisiejų ir kitų Kristaus 
priešų. Reikėjo Jėzų apkaltinti, bet nebuvo už ką. 
Tada Kaipas paklausė Jėzaus: 

— Prisiekdinu tave Dievu, kad mums pasaky- 
tum, ar tu esi Kristus, Dievo sūnus? 

— Aš esu! — atsakė Jėzus. 2 

Kaipas ėmė draskyti savo drabužius ir sušuko: 

— Jis vadina save Dievo Sūnumi! Kaip jums 
rodosi, kokios bausmės jis vertas? 

— Vertas yra mirties! — visi ėmė šaukti ir nu- 
tarė Jėzų nužudyti. 

Dabar kareiviai išvedė Jėzų į Kaipo kiemą. Čia, 
kas tik norėjo, tyčiojosi iš Kristaus. Vieni spiaudė 
jam į veidą, kiti, užrišę akis, mušė ir sakė: „Atspėk, 
Kristau, kas tave užgavo!“* Jėzus tylėjo ir kantriai 
kentėjo. Paskui Jėzus buvo įmestas į kalėjimą ir 
ten paliktas per naktį. 


ĮSIMINKITE 


1. Kristus kentėjo ir mirė dėl mūsų. Kristaus 
kančią ir mirtį mums primena penktadieniai ir 
Gavėnia. 

Penktadieniais mes pasninkaujame ir nevalgo- 
me mėsos. Gavėnios metu nevalgome mėsos penk- 
tadieniais ir šeštadieniais. 

Trečiasis Bažnyčios įsakymas: Pasninkus i: 
ninkauk. 

Prieš išpažintį mes klausiame savęs: 


Ar draudžiamomis dienomis nevalgiau mėsos? Ar ne- 
smaguriavau, slaptai imdamas skanumynų? 


2. Jėzus labai mus myli. Mes Jėzui parodome 
savo meilę, garbindami Jį Švenčiausiame Sakra- 
mente. 

Bažnyčioje kartais daromas 
Švenčiausiojo Sakramento išsta- 
tymas. Prieš išstatymą altorius 
papuošiamas gėlėmis ir žalumy- 
nais. Ant altoriaus uždegama 
daug žvakių. 

Tada pas altorių ateina gra- 
žiai apsirengęs kunigas ir atsineša 
monstranciją. Į monstranciją įde- 
da ostiją. Monstranciją su ostija 
pastato aukštai ant padangtės: 

Paskui kunigas atsiklaupia prieš altorių ir pa- 
ima smilkytuvą. Kunigas smilko monstranciją, o 
žmonės gieda: 


Tegu būna garbinamas, 

visų mūsų šlovinamas, 

Sakramentas Švenčiausias, 

dangaus valgis tikriausias. (Žr. 114 pusl.). 

Atsakykite į klausimus: 

1. Ką mums primena penktadieniai ir Gavėnia? 
2. Ką liepia trečiasis Bažnyčios įsakymas? | 

3. Kuriomis dienomis mes nevalgome mėsos? 

4. Kaip išstatomas Švenčiausiasis Sakramentas? 


Uždavinys: 

1. Nupieškite monstranciją ir smilkytuvą. 

2. Pasidarykite šio mėnesio kalendorėlį ir žymėkite jame 
pasninko dienas. 


24. JĖZUS PAS PILOTĄ 


Žydai reikalauja Jėzų nukryžiuoti. Penktadienio 
rytą prie Kaipo rūmų susirinko didelė žydų minia. 
Žydų kunigai ir parisiejai paėmė Kristų iš kalėjimo 
ir nuvedė jį pas Palestinos valdytoją Pontijų Pilotą. 
Jie norėjo, kad Pilotas leistų Jėzų nužudyti. Pilo- 
tas paklausė: 

— Su kokiu skundu ant šito žmogaus ateinate? 

— Jis sakosi esąs karalius! — šaukė parisiejai. 

Pilotas pasikvietė Jėzų ir jo paklausė: 

— Ar tu esi žydų karalius? 

— Aš — karalius. Bet mano karalystė ne iš 
šio pasaulio, — atsakė Kristus. 

Pamatęs, kad Jėzus visai nekaltas, Pilotas tarė 
žydams: S 

— Aš jame neradau jokios kaltės! 

— Vertas jis mirties! Prikalk jį prie kryžiaus! 
— ėmė visi šaukti. 

Tada Pilotas padavė Jėzų kareiviams ir liepė 
nuplakti. Jis manė, kad nuplakto Jėzaus pasigailės 
žydai ir paleis gyvą. 


Kareiviai Jėzų nuplaka ir erškėčiais apvainikuoja. 
Jėzus buvo išvestas į Piloto kiemą. Kareiviai nu- 
vilko jam drabužius, pririšo prie stulpo ir ėmė 
rykštėmis ir botagais plakti. Jėzus pasidarė visas 
kruvinas ir žaizdotas. 

Iš nuplakto Jėzaus kareiviai norėjo dar pasity- 
čioti. Jie apvilko Kristų raudonu drabužiu, kaip 
kokį karalių, ir pasodino. Į rankas jam padavė 

nendrę, o ant galvos užspaudė dygliuotą erškėčių 

vainiką. Paskui klaupėsi prieš Jėzų, lenkėsi ir juok- 
damiesi sakė: „Sveikas, žydų karaliau!“ 

Iš kiemo Jėzus vėl buvo atvestas pas Pilotą. 
Suvargintą ir prikankintą Kristų Pilotas parodė žy- 
dams. Žydai Jėzaus nepasigailėjo. Jie dar garsiau 
ėmė šaukti: 

— Prie kryžiaus jį! Prikalk jį prie kryžiaus! 

Pilotas nusigando žydų ir leido Jėzų nukry- 
žiuoti, 

Judas Iskarijotas gauna gala. Kai sužinojo Judas, 
kad Jėzus nuteistas mirti, labai nusiminė. Jis nu- 
nešė žydų vyresniesiems gautus iš jų pinigus ir tarė: 

*— Nusidėjau, išduodamas nekaltą kraują! 

Bet žydų vyresnieji ir parisiejai atsakė: 

— Kas mums darbo! Tu žinokis! 

Judą ėmė graužti sąžinė. Jis numetė pinigus 
bažnyčioje, o pats išbėgo ir pasikorė. 


ĮSIMINKITE 


1. Jėzus yra tikrasis mūsų Karalius, Kristaus 
Karaliaus šventė esti spalių mėnesio paskutinį sek- 
madienį. 

2. Kristui pagarbinti kartais daroma procesija 
su Švenčiausiuoju Sakramentu. Gražiausia proce- 
sija esti Dievo Kūno šventėje. 

Procesijos metu kunigas gražiai apsirengia ir 
eina pas altorių. Nuo altoriaus jis paima monstran- 
ciją su ostija ir neša apie bažnyčią. 


Priešaky eina baltai apsirengę žmonės su kry- 
žiumi ir vėliavomis. Mažos mergaitės beria Jėzui 
gėles. Varpai skambina, o žmonės gieda įvairias 
giesmes. 


Atsakykite į klausimus: 


1. Kada švenčiama Kristaus Karaliaus šventė? 

2. Kaip daroma procesija su Švenčiausiuoju Sakramentu? 
3. Kokioje šventėje esti gražiausia procesija? 


Uždavinys: 


1. Sužinokite, kada šįmet Dievo Kūno šventė. 
2. Suraskite, kurią spalių mėnesio dieną bus šįmet Kris- 
taus Karaliaus šventė. 


25. JĖZAUS MIRTIS IR LAIDOTUVĖS 


Jėzus neša kryžių. Žydai džiaugėsi, kad Pilotas 
leido Kristų nukryžiuoti. Jie tuojau uždėjo jam ant 
pečių kryžių ir liepė eiti už miesto į Kalvarijos 
kalną. 

Jėzus kantriai nešė sunkų medžio kryžių. Kar- 
tu su juo buvo vedami nužudyti du plėšikai. Di- 
delė minia sekė iš paskos ir tyčiojosi iš Kristaus. 
Tik Marija ir keli apaštalai žiūrėjo, kaip Jėzus 
kenčia, ir labai jo gailėjo. 

Beeidamas Jėzus nusilpo ir su kryžiumi par- 
krito ant žemės. Kareiviai mušdami prikėlė Kristų 
ir liepė toliau eiti. Kad Jėzus kelyje nenumirtų, jie 
privertė Simoną Kirenietį padėti kryžių nešti. 

Per Kristaus veidą bėgo kraujas ir prakaitas. 
Viena moteris, vardu Veronika, ūmai pribėgusi 
5 prie Kristaus ir nušluosčiusi jam veidą. Kitos pa- 

maldžios moterys taip pat prisiartino prie Kristaus 
ir ėmė verkti. Jėzus jas nuramino ir liepė neraudoti. 


Jėzus miršta ant kryžiaus. Dar du kartu Jėzus 
buvo parpuolęs po kryžiumi. Pagaliau visi atėjo į 
Kalvarijos kalną. Čia kareiviai nuvilko Jėzui dra- 
bužius, paguldė jį ant kryžiaus ir prikalė vinimis 
rankas ir kojas. Kryžius su Kristumi buvo pasta- 
tytas kalne, o jo viršuje buvo pakabintas parašas: 
„Jėzus Nazaretietis Žydų Karalius“. Jėzaus deši- 
nėje ir kairėje buvo nukryžiuoti abu plėšikai. 

Žydų kunigai ir parisiejai ėmė tyčiotis iš Kris- 
taus. Jie kraipė savo galvas ir sakė: „Jei tu esi 
Dievo Sūnus, nuženk nuo kryžiaus!" Panašiai darė 
ir kiti žydai. 

Kristus ant kryžiaus kentėjo tris valandas. Jis 
" savo kančias aukojo Dievui Tėvui ir prašė atleisti 

žmonių nuodėmes. Net už savo kankintojus Jėzus 
meldėsi ir juos mylėjo. 

Po trijų valandų Jėzus visai nusilpo. Jis su- 
šuko: 

— Tėve, į Tavo rankas atiduodu savo sielą! 

Ištaręs tuos žodžius, Jėzus mirė: 

Jėzui mirštant, saulė aptemo ir žemė sudrebėjo. 
Visus apėmė didelė baimė. Kai kurie žiūrėjo į nu- 
kryžiuotą Jėzų ir sakė: „Tikrai jis buvo Dievo 
Sūnus!'* 

Jėzų mokiniai palaidoja Į Kalvarijos kalną atėjo 
keli Kristaus mokiniai. Jie norėjo Jėzų palaidoti.» 
Tada kareivis pervėrė mirusiam Kristui kairįjį šoną 
ir leido jį nuimti nuo kryžiaus. 

Jėzus buvo suvyniotas į baltą drobulę ir nuneš- 
las į kapą. Ant kapo buvo užristas didelis akmuo. 
Parisiejai prie kapo pastatė sargus ir liepė jiems 
žiūrėti, kad Jėzaus niekas nepaimtų. 


KRYŽIUS 
1. Kryžius — mūsų tikėjimo ženklas. Kryžius 
primena, kiek yra iškentėjęs Jėzus dėl mūsų išga- 
nymo. 
Prisimindami Jėzaus kančią, kalbame arba 
giedame: 
Kurs kentėjai už mus kaltus, 


Jėzau Kristau, Pone mūsų, 
pasigailėk mūsų! (Žr. 115 pusl.). 


2. Kristaus kančiai prisiminti nešiojame kryže- 
lius. Dideli kryžiai statomi prie namų, kapinėse, 
laukuose ir kitur. 

Kryžiaus viršuje parašomos keturios raidės —- 
INRI. Jos reiškia: 


Lietuviškai — Lotyniškai — 

Jėzus Iesus I Š 
Nazaretietis Nazarenus N 4 
Žydų Rex R 


Karalius Iudeorum | 

Atsakykite į klausimus: 


“1. Kokiame kalne Kristų prikalė prie kryžiaus? 


2. Kokį parašą pakabino kryžiaus viršuje? 
3. Ką reiškia kryžiaus parašas — I NRI? 


Mislė: 
12. Miške gimė, miške augo, išėjo iš miško — visi jam 
kepures kelia. 


Uždavinys: 


1. Nupieškite kryžiaus lentelę su lotynišku parašu. 
2. Pažiūrėkite, kas atvaizduota mūsų bažnyčios stacijose. 


26. JĖZUS KELIASI Iš NUMIRUSIŲJŲ 


Angelas nurita akmenį nuo kapo. Praėjo penkta- 
dienis ir šeštadienis, kai Jėzus buvo palaidotas. 
Sekmadienio rytą nužengė iš dangaus angelas. Jis 
buvo šviesus, kaip žaibas, o jo drabužiai balti, kaip 
sniegas. Angelas nurito akmenį nuo Jėzaus kapo. 
Tada sudrebėjo žemė ir iš kapo atsikėlė Kristus. 

Sargai labai išsigando ir parkrito, kaip negyvi. 
Atsipeikėję greit jie nubėgo į miestą ir pranešė pa- 
risiejams, kas atsitiko. 


88 


Jėzus pasirodo moterims. Tą patį rytą ėjo Kris- 
taus kapo lankyti pamaldžios moterys. Atėjusios 
pas kapą, jos neberado Jėzaus, tik pamatė angelą. 
Angelas joms tarė: 

— Jūs ieškote Jėzaus Nazaretiečio, kuris buvo 
prikaltas prie kryžiaus. Jis atsikėlė — jo nėra čia! 

Moterys grįžo į Jeruzalę.  Beeinant pasirodė 
joms ir pats Jėzus. Moterys labai nudžiugo ir par- 
puolusios pagarbino Kristų. Paskui greit jos nu- 
bėgo pas apaštalus ir visa papasakojo, ką buvo 
mačiusios. Apaštalai nenorėjo jų žodžiams tikėti. 

Jėzus pasirodo apaštalams. Atėjo vakaras. Apaš- 
talai susirinko Jeruzalėje į vieną vietą ir kalbėjosi 
apie Jėzų. Durys buvo užrakintos. Netikėtai jų 
tarpe pasirodė Kristus. Apaštalai nusigando ir ėmė 
bijoti. Jėzus jiems tarė: 


* 

— Ko esate nusigandę? Matykite mano ran- 
kas ir kojas — aš tas pats esu! 

Tai pasakęs, Jėzus parodė rankas, kojas ir per- 
durtą šoną. 

Kai kurie apaštalai vis dar bijojo. Jie manė, 
kad regi dvasią. Tada Kristus paklausė: 

— Ar neturite čia ko valgyti? 

Padavė jam keptos žuvies ir medaus korį. Jėzus 
pavalgė, o kas liko, grąžino apaštalams. 

Jėzus įsteigia išpažinti. Dabar jau visi tikėjo, kad 
su jais yra Kristus, ir labai džiaugėsi. Pagaliau 
Jėzus tarė: 

— Imkite Šventąją Dvasią. Kam nuodėmes 
atleisite, tam bus jos atleistos, ir kam sulaikysite, 
jos bus sulaikytos. 

Tais žodžiais Jėzus įsteigė atgailos sakramentą. 


ĮSIMINKITE 


1. Velykos — graži ir didelė šventė. Ji mums 
primena, kaip Jėzus kėlėsi iš numirušių. 

Per Velykas pas altorių pastatoma didelė Ve. 
lykų žvakė, o ant altoriaus — prisikėlusiojo Kristaus 
statulėlė su vėliavėle. 

Velykose eina procesija apie bažnyčią. Žmonės 
gieda: 

Linksma diena mums prašvito, 
visi troškom džiaugsmo šito, 
kėlės Kristus, mirtis krito! 
Aleliuja, Aleliuja! (Žr. 115 pusl). 

2. Jėzus paskyrė apaštalus, kad jie vestų žmo- 
nes į dangų. Dabar žmones veda į dangų vyskupai 
ir kunigai. į 

Kunigais gali būti tik geri ir mokyti vyrai. Ku- 
nigų mokykla vadinasi kunigų seminarija, 0 mo- 
kiniai — klierikai. 


S 


Klierikas, baigęs seminariją, pašvenčiamas ku- 
nigu. Jį pašvenčia vyskupas. Pašvenčiamasis ku- 
nigas gauna kunigystės sakramentą. 

Kunigus reikia gerbti ir jų pamokymų klausyti. 


Atsakykite į klausimus: 


1. Ką mums primena Velykos? 
2. Kuriais žodžiais Jėzus įsteigė išpažintį? 

3. Kas dabar klauso išpažinčių ir moko žmones? 
4. Kas kunigams teikia kunigystės sakfamentą? 


Uždavinys: 


m 


„ Nupieškite Velykų žvakę ir keletą margučių. 

„ Surašykite jums žinomų kunigų vardus ir pavardes. 

„ Sužinokite ir parašykite mūsų vyskupo vardą ir pa- 
vardę. 

27. JĖZUS ŽENGIA | DANGŲ 


Jėzus duoda Petrui valdžią. Pasibaigus Velykų 
šventėms, apaštalai grįžo į namus. "Ten jiems kar- 
tais pasirodydavo Jėzus ir kalbėdavo apie dangaus 
„karalystę. 

Vieną kartą apaštalai nuėjo žvejoti į Geneza- 
reto ežerą. Ežero pakrantėje jiems pasirodė Jėzus. 
Čia pat buvo sukurta ugnis ir žarijose kepė žuvis. 
Jėzus pakvietė apaštalus valgyti. Kai visi pavalgė, 
Jėzus tarė Petrui: 2 

— Simonai Petrai, ar myli mane? 

— Taip, Viešpatie, — atsakė Petras, — tu ži- 
nai, kad aš tave myliu! š 

— Ganyk mano avinėlius! — tarė jam Jėzus. 

Tris kartus taip klausė Jėzus ir liepė Petrui ga- 
nyti savo avinėlius ir avis, Avinėliais Jėzus vadino 
apaštalus, o avimis — visus krikščionis. Jėzus juos 

pavedė valdyti ir mokyti Petrui, nes jis pats jau 
turėjo žengti į dangų. 

Jėzus žengia į dangų. Artinosi Šeštinių šventė. 
* Apaštalai vėl nuėjo į Jeruzalę. Susirinkus visiems į 
kambarį, paskutinį kartą pasirodė Jėzus ir tarė: 

* — Eikite ir mokykite visas tautas, krikštydami 

juos vardan Tėvo ir Sūnaus ir Šventosios Dvasios. 
+ Kas tikės ir bus pakrikštytas, tas bus išganytas, 0 
kas netikės, bus pasmerktas. 

Paskui Jėzus nusivedė apaštalus į Alyvų kalną. 
Čia visus palaimino ir ėmė aukštyn kilti. | Greit 
šviesus debesis uždengė Jėzų.  Apaštalai žiūrėjo i 
dangų, bet Jėzaus jau nebematė. 

'Apaštalams labai gailėjo Jėzaus. Jie buvo nu- 
liūdę ir nenorėjo eiti nuo Alyvų kalno. Tada pasi- 
rodė du baltais drabužiais angelai ir tarė: 

— Vyrai, ko jūs stovite, žiūrėdami į dangų? 
Tas Jėzus, kuris paimtas nuo jūsų į dangų, vėl ateis! 
Apaštalai sugrįžo į Jeruzalę. Jėzus buvo jiems 
žadėjęs atsiųsti Šventąją Dvasią. Jie suėjo į kam- 
barį, meldėsi ir laukė, kada nužengs Šventoji Dvasia. 


ĮSIMINKITE 


1. Jėzus, prisikėlęs iš numirusiųjų, dar 40 dienų 
gyveno žemėje, o paskui įžengė į dangų. 

Jėzaus į dangų įžengimą mums primena Šešti- 
nių šventė. Šeštinės švenčiamos 40-tą dieną po 
Velykų. 

2. Jėzus, prieš įžengdamas į dangų, savo vie- 
toje paliko šv. Petrą. Šv. Petras buvo apaštalų ir 
visų krikščionių mokytojas ir vadas. 


Dabar Romos mieste gyvena šv. Petro įpėdinis. 
„Jis vadinasi Šventasis Tėvas, arba Popiežius. Šven- 
tasis Tėvas yra krikščionių katalikų mokytojas ir 
vadas. 


Dabartinio Šventojo Tėvo vardas — Pijus XII. 


Atsakykite į klausimus: 

1. Ką mums primena Šeštinių šventė? 

2. Kurį apaštalą Jėzus paliko savo vietoje? 
3. Kaip vadinasi šv. Petro įpėdiniai Romoje? 
4. Koks vardas dabartinio Šventojo Tėvo? 

Žmonės sako: 


1. Dangų tik gerais darbais nupirksi. 
2. Ką gyvendamas sėsi, tą numiręs turėsi. 


Uždavinys: 


1. Parašykite jums žinomų apaštalų vardus. 
2. Sužinokite, kada šiemet Šeštinės. 


28. KRIKŠČIONIŲ VISUR ATSIRANDA 


Ateina Šventoji Dvasia. Praėjo dešimtis dienų, 
kai Jėzus įžengė į dangų. Buvo Sekminių šventė. 
Marija ir Kristaus mokiniai meldėsi, suėję i kambarį. 

Ūmai išgirdo didelį ūžimą. Kambaryje pasirodė 
ugnies liepsnelės ir iš viršaus nusileido ant Marijos 
ir Kristaus mokinių. Tuojau visi pasidarė pilni 
Šventosios Dvasios. 

Tada Petras ir kiti apaštalai išėjo į miestą. Ten 
jie rado daug žmonių ir pradėjo sakyti pamokslus 
apie Kristų. Žmonės stebėjosi ir klausė apaštalų: 

— Ką mes turime daryti? 

— Darykite atgailą, — atsakė jiems Petras, — 
ir tepasikrikštija kiekvienas iš jūsų! 

Žmonės darė atgailą ir krikštijosi. Per vieną 
dieną buvo pakrikštyta apie trys tūkstančiai žmo- 

nių. Įtikėjusieji Kristų ir pakrikštytieji vadinosi 
krikščionys. 

Apaštalai skelbia Kristaus mokslą. Sekminėms pra- 
ėjus, apaštalai išsiskirstė iš Jeruzalės ir visur ėmė 
skelbti Kristaus mokslą. Ne tik Žydų žemėje, bet 
ir kituose kraštuose atsirado krikščionių. 

Kristaus mokslas turėjo daug priešų. Žydai ir 
pagonys nekentė krikščionių ir juos žudė. Beveik 
visi apaštalai buvo žiauriai nužudyti. Bet krikščio- 
nių skaičius nuolat didėjo. Iš krikščionių pasidarė 
viena didelė draugija. Ji dabar vadinasi visuotinė Ž4 
„ Bažnyčia, arba Katalikų Bažnyčia. B 
Tos krikščionių draugijos galva buvo apaštalas 
Petras. Jis gyveno Romos mieste ir valdė krikščio“ 
nis. Jam padėjo apaštalai, vyskupai ir kunigai. 


7. Sveika Marija 

Krikščionis globoja Marija. Kristaus motina Ma- 
rija labai rūpinosi krikščionimis. Dar keliolika metų 
ji gyveno žemėje. Ją globojo apaštalas Jonas. Atė- 
jus gyvenimo pabaigai, Marija ramiai mirė. Jėzus 
ją su siela ir kūnu paėmė į dangų ir garbės vainiku 
apvainikavo. 

Mes taip pat esame krikščionys katalikai. Mu- 
mis rūpinasi danguje Marija ir šventieji. Mūsų va- 
das: žemėje yra šv. Petro įpėdinis Šventasis Tėvas, 
arba Popiežius. Nematomas mūsų vadas yra pats 
Viešpats Jėzus Kristus. 


ĮSIMINKITE 


1. Šventosios Dvasios atėjimą mums primena 
Sekminės.  Sekminės švenčiamos 50-t4 dieną po 
Velykų. 

2. Šventoji Dvasia sustiprino apaštalų tikėjimą. 
Mūsų tikėjimui sustiprinti Jėzus įsteigė Sutvirtinimo 
sakramentą. 


Sutvirtinimo sakramentą teikia vyskupas. Pra- 
džioje jis ištiesia rankas ir laimina tvirtinamuosius. 
Paskui ima šv. krizmos ir su ja kryžiaus ženklu 
patepa kaktas. Pabaigoje vyskupas vėl už visus 
meldžiasi. 

Tvirtinamieji gauna dar naują vardą ir sutvir- 
tinimo tėvą arba motiną. 


. 


į 3. Marija su kūnu ir siela buvo paimta į dangų. 
Marijos į Dangų Ėmimo šventė švenčiama rugpiū- 
"čio mėn. 15 d. 

Marijos garbei skiriami du mėnesiai — gegužės 
ir spalių mėnuo. Gegužės mėnesį kiekvieną dieną 
laikomos gegužinės pamaldos, o spalių mėnesį — 
kalbamas rožančius. 

Marijai giedame šią gražią giesmę: 

Sveika Marija, Motina Dievo, 

iš dangaus duota naujoji Ieva, 

teikis atmint mus savo širdyje, 

melsk už mus Dievą, Sveika Marija! (Žr. 118 p.). 


Atsakykite į klausimus: 


1. Ką mums primena Sekminių šventė? 
2. Kaip vyskupas teikia sutvirtinimo sakramentą? 
3. Kurie mėnesiai skiriami Marijos garbei? 


Uždavinys: 


1. Giedokite „Sveika Marija“. 
2. Sužinokite, kada šiemet švenčiamos Sekminės. 


"JĖZUS IR MŪSŲ TĖVYNĖ 


Gerasis Jėzus labai mus visus myli. Jis taip pat 
myli ir mūsų tėvynę Lietuvą. 

Lietuviai Jėzų išrinko savo Valdovu. Tai įvyko 
1934 metais Kaune. Tada iš visos Lietuvos sus1- 
rinko daug tūkstančių žmonių. Atvyko visi Lietu- 

vos vyskupai ir kita aukštoji Lietuvos visuomenė. 
Visi suklaupė prieš Švenčiausiąjį Sakramentą ir 
pasakė Jėzui: 

— Gerasis Jėzau! Imk mūsų brangiąją tėvynę 
Lietuvą ir saugok ją. Tegu jai nieko pikta neaisi- 
tinka. Mes Tave labai mylėsime ir pastatysime 
gražią bažnyčią! 


Tuojau buvo pradėta statyti Kaune Kristaus 
Prisikėlimo bažnyčia. Visi jai padėjo, kuo galė- 


. 
dami. Daugiausia jai padėjo gerieji Lietuvos vai- 


kai. Jų aukomis buvo nupirktos visos bažnyčios 


“plytos. 

Prisikėlimo bažnyčia yra mums brangi ir my- 
lima. Ji yra lietuvių tautos Šventovė. | 


Malda už Tėvynę 


Apsaugok, Aukščiausias, tą mylimą šalį, 
Kur mūsų sodybos, kur bočių kapai! 
Juk tėviška Tavo malonė daug gali! 
Mes Tavo per amžius vargingi vaikai. 


Neapleisk, Aukščiausias, mūsų 
Ir brangios Tėvynės, 
Maloningas ir galingas 

Per visas gadynes! 


THEN HREESSSNYESEESU 


MALDOS, GIESMĖS... 
I. KAIP MES KALBAME ROŽANČIŲ 


1. ROŽANČIAUS MALDOS 


Jėzui ir Marijai pagarbinti mes kalbame rožan- 
čių. Kad būtų lengviau rožančiaus maldeles skai- 
čiuoti, paimame į rankas pašvęstus karolius, taip 
pat rožančiumi vadinamus. 

Rožančių galima tokiu būdu kalbėti: 

Pradžioje persižegnojame, pabučiuojame r0- 
žančiaus kryželį ir paimame pirštais pirmąjį prie 
kryželio karolį. Jį laikydami sukalbame Tėve mūsų. 
Toliau pirštais imame vieną po kito tris kitus ka- 
rolius ir kalbame 3 Sveika Marija. "Taip mes atkal- 
bame rožančiaus pradžią. 

Dabar prasideda pats rožančius. Eilėj yra 1 di- 
desnis ir 10 mažesnių karolių. Ties didesniuoju 
karoliu kalbame 1 Tėve mūsų, o ties mažesniaisiais 
— 10 Sveika Marija. Gale dar pridedame 1 Garbė 
Tėvui. Sukalbėdami 1 Tėve mūsų, 10 Sveika Ma- 
rija ir 1 Garbė Tėvui, mes atkalbame vieną rožan- 
čiaus paslaptį. 

Sukalbėję pirmąją rožančiaus paslaptį, pana- 
šiai kalbame antrąją, trečiąją, ketvirtąją ir penk- 

tąją paslaptį. Penkios paslaptys sudaro vieną r0- 
žančiaus dalį. 

Baigdami rožančių, pakalbame 1 Tikiu į Dievą 
Tėvą ir persižegnojame. 


Atsakykite į klausimus: 


1. Kiek ir kokių maldelių reikia sukalbėti, kad būtų viena 
rožančiaus paslaptis? Ė 

„ Kelios paslaptys sudaro vieną rožančiaus dalį? 

„ Kaip kalbama rožančiaus pradžia? 

„ Kaip pabaigiamas rožančius kalbėti? 


0 


Uždavinys: 


Suskaičiuokite, kiek vienoj rožančiaus dalyje sukal- 
bama Tėve mūsų, Sveika Marija ir Garbė Tėvui. 


2. PIRMOJI DŽIAUGSMINGOJI DALIS 


Penkios rožančiaus paslaptys sudaro vieną ro- 
žančiaus dalį. Visas rožančius turi žris tokias da- 
lis, arba penkiolika paslapčių. 

Pirmoji rožančiaus dalis vadinasi džiaugsmin- 
goji. Ją kalbėdami, mes prisimename penkis 
džiaugsmingus įvykius iš Jėzaus ir Marijos gyve- 
nimo. 

1-ji paslaptis: Angelas apsireiškia Marijai. Mąs- 
tome, kaip Marijai pasirodė Angelas ir pranešė, kad 
ją Dievas išrinko Išganytojo motina. Kalbame 1 
Tėve Mūsų, 10 Sveika Marija ir 1 Garbė Tėvui. 

2-ji paslaptis: Marija lanko Elzbietą. Mąstome, 
kaip Marija, Angelui išnykus, tuojau nuėjo pas 
savo tetą Elzbietą ir abi labai džiaugėsi, kad jau 

greit ateis į pasaulį Išganytojas. Kalbame 1 Tėve 
Mūsų, 10 Sveika Marija ir 1 Garbė Tėvui. 

3-ji paslaptis: Gimsta vaikelis Jėzus, Mąstome, 
kaip menkoje Betliejaus kūtelėje gimė mūsų Išga- 
nytojas Jėzus Kristus, o jį pagarbino piemenėliai ir 
Išminčiai.  Kalbame 1 Tėve Mūsų, 10 Sveika Ma- 
rija ir 1 Garbė Tėvui. 

4-ji paslaptis: Marija ir Juozapas aukoja Jėzų. 
Mąstome, kaip Juozapas ir Marija nunešė vaikelį 
Jėzų į Jeruzalės bažnyčią Dievui paaukoti, o senelis 
Simeonas, pažinęs Išganytoją, labai džiaugėsi. Kal- 
bame 1 Tėve Mūsų, 10 Sveika Marija ir 1 Garbė 
Tėvui. 

5-ji paslaptis: Jėzus tarp mokytojų Jeruzalės 
bažnyčioje. Mąstome, kaip 12-kos metų Jėzus tris 
dienas buvo su mokytojais Jeruzalės bažnyčioje ir 
jiems aiškino šventąsias knygas. Juozapas ir Ma- 
rija ieškojo Jėzaus ir labai stebėjosi, radę mokytojų 
tarpe. Kalbame 1 "Tėve Mūsų, 10 Sveika Marija ir 
1 Garbė Tėvui. 


3. ANTROJI SOPULINGOJI DALIS 


Antroji rožančiaus dalis vadinasi sopulingoji. 
Ji turi taip pat penkias paslaptis. Kalbėdami ant- 
rąją rožančiaus dalį, prisimename penkis liūdnus 
įvykius iš Jėzaus ir Marijos gyvenimo. 

1-ji paslaptis: Jėzus meldžiasi Alyvų daržely. 
Mąstome, kaip Jėzus prieš savo kančią ir mirtį, pa- 

valgęs su apaštalais paskutinę vakarienę, nuėjo į 
Alyvų sodą ir karštai meldėsi. Net kruvinas pra- 
kaitas apipylė Jėzaus veidą. Kalbame 1 Tėve Mūsų, 
10 Sveika Marija ir 1 Garbė Tėvui. 

2-ji paslaptis: Jėzus skaudžiai nuplakamas. 
Mąstome, kaip pikti žmonės, sugavę Jėzų Alyvų so- 
de, nuvedė pas žydų kunigus ir Pilotą. Pilotas ne- 
kaltą Jėzų liepė rykštėmis nuplakti. Kalbame 1 Tė- 
ve Mūsų, 10 Sveika Marija ir 1 Garbė Tėvui. 

3-ji paslaptis: Jėzui uždedamas erškėčių vaini- 
kas. Mąstome, kaip budeliai, nuplakę Jėzų, visaip 
ėmė iš jo tyčiotis ir užspaudė jam ant galvos spyg- 
liuotą erškėčių vainiką.  Kalbame 1 Tėve Mūsų, 10 
Sveika Marija ir 1 Garbė Tėvui. 

4-ji paslaptis: Jėzus neša sunkų kryžių. Mąs- 
tome, kaip Pilotas leido Jėzų nukryžiuoti, o pikti 
žmonės uždėjo Jėzui ant pečių sunkų medinį kry- 
žių ir liepė su juo eiti į Kalvarijos kalną. Kalbame 
1 Tėve Mūsų, 10 Sveika Marija ir 1 Garbė Tėvui. 

5-ji paslaptis: Jėzus miršta ant kryžiaus. Mąs- 
tome, kaip budeliai Kalvarijos kalne prikalė prie 
kryžiaus Jėzaus rankas ir kojas. Jėzus, prikaltas 
prie kryžiaus, kentėjo baisias kančias ir po trijų 
valandų mirė. Kalbame 1 Tėve Mūsų, 10 Sveika 
Marija ir 1 Garbė Tėvui. 


4, TREČIOJI GARBINGOJI DALIS 
Trečioji rožančiaus dalis vadinasi garbingoji. 
Ją kalbėdami, penkiose paslaptyse prisimename 

penkis garbingus įvykius iš Jėzaus ir Marijos gy- 
venimo. 

1-ji paslaptis: Jėzus keliasi iš numirusiųjų. Mąs- 
tome, kaip Jėzus, nuimtas nuo kryžiaus, dvi dienas 
gulėjo karste. Trečiąją dieną sudrebėjo žemė ir Jė- 
zus kėlėsi iš numirusiųjų. Kalbame 1 Tėve Mūsų, 
10 Sveika Marija ir 1 Garbė Tėvui. 


2-ji paslaptis: Jėzus žengia į dangų. M4stome, 
kaip Jėzus 40-tą dieną po savo prisikėlimo iš numi- 
rusiųjų nusivedė apaštalus į Alyvų kalną, pažadėjo 
jiems atsiųsti Šventąją Dvasią ir pakilo į dangų. 
Kalbame 1 Tėve Mūsų, 10 Sveika Marija ir 1 Garbė 
Tėvui. 

3-ji paslaptis: Jėzus atsiunčia Šventąją Dvasią. 
Mąstome, kaip 10-tą dieną Kristui įžengus į dangų, 
pasigirdo didelis ūžimas ir Šventoji Dvasia ugnies 
liepsnelėse nužengė ant apaštalų.  Apaštalai pasi- 
darė drąsūs ir visur ėmė skelbti Kristaus mokslą. 
Kalbame 1 Tėve Mūsų, 10 Sveika Marija ir 1 Garbė 
Tėvui. 

4-ji paslaptis: Jėzus paima Mariją į dangų. 
Mąastome, kaip Marija dar kelioliką metų gyveno 
žemėje ir globojo krikščionis, o paskui Jėzus ją su 
kūnu ir siela paėmė į dangų. Kalbame 1 Tėve Mū- 
sų, 10 Sveika Marija ir 1 Garbė Tėvui. . 

5-ji paslaptis: Jėzus Mariją danguje apvaini- 
kuoja.  Mąstome, kaip Jėzus savo motiną Mariją 
labai pagerbė ir padarė ją angelų ir šventųjų Ka- 

ralienė. Kalbame 1 Tėve Mūsų, 10 Sveika Marija 
ir 1 Garbė Tėvui. 


Uždavinys: 


Surašykite visų trijų rožančiaus dalių paslaptis. 


Il. KRYŽIAUS KELIAI 


Bažnyčioje yra 14 paveikslų. Jie vaizduoja, 
kaip nuteistas Jėzus ėjo iš Piloto namų į Kalvari- 
jos kalną. Paveikslai vadinasi stacijos, arba Kry- 
žiaus keliai. 

Žmonės bažnyčioje eina stacijas. Einant staci- 
jas, reikia nuo vieno paveikslo eiti pas kitą ir mąs-. 
tyti Jėzaus kančią. B 

Ties kiekviena stacija dar atsiklaupiama ir pa- 
simeldžiama. Paprastai kalbama 1 Tėve Mūsų, 1 
Sveika Marija ir 1 Garbė Tėvui. 

Stacijos vaizduoja 14 Kristaus kančios įvykių: 

1-ji stacija: Pilotas Jėzų nuteisia mirti. 

2-ji stacija: Jėzus ima kryžių ant savo pečių. 

8-ji stacija: Jėzus pirmą kartą puola po kry- 
žiumi. 

4-ji stacija: Jėzus, nešdamas kryžių, sutinka 
Mariją. 

5-ji stacija: Simonas padeda Jėzui kryžių nešti. 


109 


6-ji stacija: Veronika šluosto Jėzui veidą. 

7-įi stacija: Jėzus antrą kartą puola po kry- 
žiumi. 

8-ji stacija: Jėzus ramina verkiančias moteris. 

9-ji stacija: Jėzus trečią kartą puola po kry- 
žiumi. 

10-ji stacija: Jėzui nuvelkami drabužiai. 

11-ji stacija: Jėzus prikalamas prie kryžiaus. 

12-ji stacija: Jėzus miršta ant kryžiaus. 

13-ji stacija: Jėzus nuimamas nuo kryžiaus. 

14-ji stacija: Jėzus paguldomas į kapą. 


Atsakykite į klausimus: 


1. Kiek yra stacijų? 
2. Ką mąstome ir kalbame, eidami stacijas? 


Uždavinys: 


1. Gerai apžiūrėkite kiekvieną staciją mūsų Puyioje 
2. Pavieniui ar būriu eikite stacijas. 

III. MŪSŲ GIESMĖS 


1. Pulkim ant kelių 


„ Pulkim ant kelių, visi krikščionys, 
didžiai ištroškę Jėzaus malonės! 
Su ašaromis Dievą maldaukim, 
tą Mišių auką Jam atnašaukim. 


„ Suklaupę meldžiam, Jėzau saldžiausias, 
maldas priimki mūsų karščiausias, 

mus išmokyki Dievą pažinti, 

pildyt Jo valią ir Jį garbinti. 


„ Vykdyki žemėj meilę, ramybę, 
mirusiems teiki dangaus linksmybę; 
gyviems sveikatą, metą geriausią, 
duok per tą auką Mišių švenčiausią. 


„ „Puolam po kojų, Jėzau meilingas, 

nepaisyk kalčių, būk gailestingas, 

viltį padėjom aukoje Tavo, 

visus mus glauski prie širdies savo. 


. Tavo malonės duok mums patirti, 
neleiski niekam nuodėmėj mirti, 

duok Tave, Jėzau, karštai mylėti, 
paskui per amžius danguj regėti. 

2. Prieš Tavo altorių 


1. Prieš Tavo altorių štai nuolankiai klūpom 
ir auką aukojame Tavo Sūnaus, 
ir meldžiam Tave širdimi mes ir lūpom: 
suteik mums palaimos iš aukšto dangaus. 


2. Nes toji auka Tau labiausiai patinka, 
Tau ją pagamino mieliausias Sūnus. 
Dėl nuopelnų Jo Tu ranka gailestinga 
palaimink mūs darbą, laukus ir namus. 


3. Šventas 


Šventas, Šventas, Šventas Viešpats, 
Galybių Dievas! 
Pilnas yra dangus ir žemė 


Jo garbės. 


4. Prieš taip didį Sakramenta 


1. Prieš taip didį Sakramentą, 
Jėzaus Kūno, Kraujo švento, 
pulkim ir karštai tikėkim, 
garbinkim Jį ir mylėkim. 


2. Jis paliko Testamentą, 
tą Švenčiausią Sakramentą: 
čia Jis peni mus ir laukia 
ir savęsp meilingai traukia. 

3. Garbė Tėvui Sutvėrėjui 
ir Jo Sūnui Atpirkėjui, 
Šventai Dvasiai ir tikramui 
„Dievui Trejybėj vienamui. Amen. 


5. Jėzau, pas mane ateiki 


1. Jėzau, pas mane ateiki, 

“savo meilę mums suteiki, 
sielos prieteliau geriausias, 
ak, ateik, ateik, saldžiausias. 


2. Tavęs geidžiau šimtą kartų, 
be Tavęs gyvent man kartu; 
šimtą kartų Tave šaukiu: 
Ateik, Jėzau, Tavęs laukiu! 


3. Tuščios žemiškos linksmybės, 
pilnos, kaip tulžis kartybės, 
tik Tu, meile begaline, 
vienas šildai man krūtinę. 


4. Be Tavęs ašai nerimstu, 
nuolat nuliūdiman grimstu, 
todėl Tau, saldi Paguoda, ' 
savo širdį atiduodu. 


5. Ak, nevertas esmi, Pone, 
tokią brangią gaut malonę, 
tik ištarki žodį vieną, 

o bus sielai laimės diena. . 


ž * 8. Sveika Marija 113 

6. Ženk, o Jėzau, nevėluoki, 
mane iš tamsos vaduoki! 
Teikis man silpnam padėti, 
danguj duok save regėti. Amen. 


6. Tegu būna garbinamas 


Tegu būna garbinamas, 

visų mūsų šlovinamas 

Sakramentas Švenčiausias, 

dangaus valgis tikriausias. 

Dabar ir visados ir per amžius. Amen. 


7. Sveikas, Jėzau gimusis 


„ Sveikas, Jėzau gimusis, 
Šventas Dievo Kūdiki! 


Brangią dieną švęsdami 
Užgimimo Viešpaties, 
linksminkimės ir džiaukimės, 
Dievui garbę duodami igiedokime. 


2. Kanklėmis kankliuokime, 


sutartinę leiskime. 


Brangią dieną švęsdami ir t.t. 


3. Dangus jau mums artinas, 


žemėj žmonės linksminas. 


Brangią dieną švęsdami ir t.t. 


8. Gul šiandieną 


1. Gul šiandieną jau ant šieno 
Atpirkėjas žmonijos; 
šiam Karaliui Visagaliui 
nėr vietelės tinkamos. 


Piemenėliai paskubėkit, 
dovanas Jam savo dėkit, 
kaip pasaulio Viešpačiui. 


2. Į menkutį Jo tvartutį 
ir mes draug skubėsime; 
tam Karaliui savo valią, 
visą širdį dėsime! 


Viską mes Jam paaukosim 
ir su angelais giedosim: 
Garbė Tau aukštybėse! 


9. Kurs kentėjai 


Kurs kentėjai už mus kaltus, 
Jėzau Kristau, Pone mūsų, 
pasigailėk mūsų! 


10. Jėzau Kristau maloniausias 


ž 1. Jėzau Kristau maloniausias, 
Avittėli nekalčiausias, 
teikeis ant kryžiaus numirti, 
mūsų kaltybes atpirkti. 

. Verki, o žmogau, gailingai, 


jogei Viešpats sopulingai - 
miršta ant kryžiaus už žmones, 
latrą veda prie malonės. 


„ Žodį paskutinį taręs, 


šoną už mus atidaręs, 
lieja paskutinį kraują, 
žada atgimimą naują. 


„ Saulė temsta, daros juoda, 


širdžiai gailesį paduoda; 
žemė baisiai sudrebėjo, 
uolos skaldytis pradėjo. 


„ Verkia Motin sopulinga, 


stovi po kryžium gailinga; 
verkim ir mes tai atminę, 
Jėzų kaltėmis kankinę. 


„ O Jėzau, kurs taip kentėjai 


ir už mus numirt norėjai, 
meldžiame — ta kančia Tavo, 
veski mus į dangų savo. Amen. 


11. Linksma diena 


„ Linksma diena mums prašvito, 


visi troškom džiaugsmo šito: 
kėlės Kristus, mirtis krito! 


Aleliuja, Aleliuja, Aleliuja! 


2. Dangaus Karalius Aukščiausias, 
Išganytojas brangiausias 
atpirko mus, maloniausias. 


Aleliuja, Aleliuja, Aleliuja! 
3. Jis pragarą nugalėjo, 


žalčio galva sutrupėjo, 
vargšams viltis sužibėjo. 


Aleliuja, Aleliuja, Aleliuja! 


4. Per Tavo prisikėlimą 
duok mums kalčių atleidimą, 
tegu ir mus džiaugsmas ima. 


Aleliuja, Aleliuja, Aleliuja! 


12. Viešpatie Jėzau 
1. Viešpatie Jėzau, mūsų Valdove, 
teikis priimti garbę ir šlovę. 


2. Gavę iš Tavęs meilės gėrybių, 
giedam Tau giesmė, Dieve galybių. 

3. Dovanas Tavo dažnai atminę, 
Tau ačiū sakom susigraudinę. 

4. Gimęs dėl mūsų vargus kentėjai, 

2 kryžiuj prikaltas mirti turėjai. 

5. Davei prieš mirdamas dovaną naują — 
mums savo tikrą Kūną ir Kraują. 


6. Tai Sakramentas yra švenčiausias, 
dvasiai gaivinti penas brangiausias. 

10. 


„ O Dieve mūsų, garbės verčiausias, 


rodai mums meilės ženklus brangiausius. 


„ Atleisk mums mūsų didžią kaltybę, 


duok savo meilės šventos gausybę. 


„ Valdyk mums širdis, protą ir valią, 


laimink mūs darbus ir mūsų šalį. 


Duok mums čia Tave garbint, mylėti 
ir Tavo šlovę danguj regėti. Amen. 


13. Sveika Marija 


Sveika Marija, Motina Dievo, 

iš dangaus duota naujoji Ieva, 
teikis atmint mus. savo širdyje, 
melsk už mus Dievą, Sveika Marija, 


„ Pana skaisčiausia, nuo kaltės liuosa, 


ligoje saugok, šelpk sopuliuose; 
Tu kvepiančioji Rojaus Lelija, 
duok sveiką orą, Sveika Marija, 


. Tu, kuri žemėj Jėzų penėjai, 


Viešpatį savo ir Sutvėrėją, 
laukus palaimink mūsų šalyje, 
gink mus nuo bado, Sveika Marija! 


„ O Karaliene visų šventųjų, 


išgirsk meldimą žmonių kaltųjų, 
neduok mums degti baisioj ugnyje, 
nuvėsk į dangų, Sveika Marija! 


sa 


14, O Salutaris 


1 


O salutaris Hostia, 


guae coeli pandis ostium: 
bella premunt hostilia, 
da robur, fer auxilium. 


Uni trinogue Domino 


sit sempiterna gloria, 
gui vitam sine termino 
nobis donet in patria. Amen. 


15. Tantum Ergo 


Tantum ergo Sacramentum 


veneremur cernui; 

et antiguum documentum 
novo cedat ritui; 

praestet fides supplementum 
sensuum defectui. 


Genitori, Genitogue 


laus et jubilatio, 

salus, honor, virtus guogue 
sit et benedictio: 
Procedenti ab utrogue 
compar sit laudatio. Amen. 

IV. MŪSŲ MALDOS 


1. Žegnojimasis 


Vardan Dievo, Tėvo ir Sūnaus ir Šventosios Dvasios. 
Amen. 


2. Viešpaties malda 


Tėve mūsų, kurs esi danguje! 

teesie šventas Tavo vardas; 

teateinie Tavo karalystė, 

teesie Tavo valia, kaip danguje, taip ir ant žemės. 
Kasdienės mūsų duonos duok mums šiandien 

ir atleisk mums mūsų kaltes, 

kaip ir mes atleidžiame savo kaltininkams; 

ir nevesk mus į pagundą, 

bet gelbėk mus nuo pikta. Amen. 


3. Angelo pasveikinimas 


Sveika Marija, malonės pilnoji! Viešpats su tavimi; 
tu pagirta tarp moterų ir pagirtas tavo įsčios vaisius — 
Jėzus. 

Šventoji Marija, Dievo motina, melsk už mus nusidė- 
jėlius dabar ir mūsų mirties valandoje. Amen. 

4. Apaštalų tikybos išpažinimas 


Tikiu į Dievą Tėvą, visagalį, dangaus ir žemės Sutvė- 
rėją; ir į Jėzų Kristų, vienatinį Jo Sūnų, mūsų Viešpatį; 
kursai prasidėjo iš Šventosios Dvasios, gimė iš Panos Ma- 
rijos; kentėjo prie Pontijaus Piloto, buvo prikaltas prie 
kryžiaus, numiręs ir palaidotas; nužengė į pragarus, trečią 
dieną kėlės iš numirusių, įžengė į dangų, sėdi dešinėje 
Dievo Tėvo visagalio; iš ten ateis gyvųjų ir mirusiųjų,teisti. 

Tikiu į Šventąją Dvasią, šventąją visuotinę Bažnyčią, 
Šventųjų bendravimą; nuodėmių atleidimą; kūno iš numi- 
rusių atsikėlimą ir amžinąjį gyvenimą. Amen. 


5. Švenč. Trejybės garbinimas 
Garbė Tėvui ir Sūnui, ir Šventajai Dvasiai. Kaip buvo 
pradžioje, dabar ir visados ir per amžius. Amen. 


6. Švenč. Sakramento garbinimas 


Garbinkime Švenčiausiąjį Sakramentą, Jėzaus Kris- 
taus, mūsų Viešpaties, tikrąjį Kūną ir Kraują. 
Dabar ir visados ir per amžius. Amen. 


7. Malda už mirusius 
Amžinąjį atilsį duok mirusiems, Viešpatie, 
ir amžinoji šviesa tegu jiems šviečia. 
Tegu ilsis ramybėje. Amen. 
8. Malda į Angelą Sarga 


Dievo „Angele, mano Sarge! 
Tau Dievas mane pavedė globoti. 
Saugok mane, valdyk ir laikyk. Amen. 

9. Viešpaties Angelas 


Viešpaties Angelas apreiškė Marijai, 
ir pradėjo iš Šventosios Dvasios. 

Sveika Marija, malonės pilnoji ir t.t. 
Štai aš Viešpaties tarnaitė, 
teesie man pagal tavo žodį. 

Sveika Marija, malonės pilnoji ir t.t. 
Ir žodis tapo kūnu 
ir gyveno tarp mūsų. 

Sveika Marija, malonės pilnoji ir t.t. 


10. Gailestis dėl nuodėmių 


Dieve, pasigailėk manęs — nusidėjėlio! 


11. Katalikų pasveikinimas 


Garbė Jėzui Kristui. Per amžius. Amen. 


12. Malda prieš pamokas 


Teikis atsiųsti, Viešpatie, Šventosios Dvasios dovanų 
mūsų protui apšviesti ir sielos jėgoms sustiprinti. Palai- 
mink mūsų tėvus, mokytojus ir visus tuos, kurie mus veda 
i gerą. Duok mus tvirtumo mokslams gerai išeiti. Per 
Kristų, mūsų Viešpatį. Amen. 


13. Malda po pamokų 


Dėkui Tau, visagalis Dieve, už mokslą ir už visas 
mums suteiktas gėrybes, kursai gyveni ir Lan a per 
amžius. Amen, 

V. ĮSAKYMAI IR SAKRAMENTAI 


1. Dešimtis Dievo įsakymų 


Aš esu Viešpats, tavo Dievas! 

Pirmas: Neturėk kitų dievų, tiktai mane vieną. 

Antras: Netark savo Viešpaties vardo be reikalo. 

Trečias: Sekmadienį švęsk. 

Ketvirtas: Gerbk savo tėvą ir motiną. 

Penktas: Nežudyk. 

Šeštas: Nepaleistuvauk. 

Septintas: Nevok. 

Aštuntas: Nekalbėk netiesos. 

Devintas: Negeisk savo artimo moteries. 

Dešimtas: Negeisk nė vieno daikto, kurs yra tavo 
artimo. 


2. Didysis įsakymas 
Mylėk savo Viešpatį Dievą visa širdimi, visa siela, visu 
protu, visomis jėgomis, o savo artimą — kaip pats save. 
3. Penki Bažnyčios įsakymai 


Pirmas: Šventes švęsk. 
Antras: Šventadieniais mišių klausyk. 
Trečias: Pasninkus pasninkauk. 


Ketvirtas: Eik išpažinties bent vieną kartą per metus 
ir apie Velykas priimk Švenčiausiąjį Sakramentą. 
Penktas: Savo bažnyčią laikyti padėk. 


4. Septyni Sakramentai 


1 Krikštas, — 2 Sutvirtinimas, — 3 Švenčiausiasis Sa- 
kramentas, — 4 Atgaila, — 5 Paskutinis Patepimas, — 
6 Kunigystė, — 7 Moterystė. 


5. Penkios atgailos dalys 


1 Nuodėmes atsiminti, — 2 Už jas gailėtis, — 3 Tvir- 
tai pasižadėti nebenusidėti, — 4 Nuodėmes išpažinti, — 
5 Už jas atsilyginti. 


VI. MĮSLIŲ ATMINIMAS 


1. Adventas. 2. Klausykla. 3. Bažnyčia. 4. Žvakė. 
5. Ežeras. 6. Laiveliu važiuojant. 7. Mirtis. 8. Karstas. 
9. Duonos kepalas. 10. Liežuvis kalbant. 11. Liežuvis. 
12. Kryžius. 

Vil. KELETAS PASTABŲ 


„Sveika Marija“ vadovėlis skiriamas III-jam pradžios 
mokyklos skyriui. Jo mokomoji medžiaga suderinta su 
naujosios tikybos programos reikalavimais ir pateikiama 
kompleksiniu metodu. 

Mokiniai, naudodami šį vadovėlį, turėtų dar įsigyti ir 
kitų mokslo ir auklėjimo priemonių. Ypačiai-būtų reko- . 
menduotinos šios priemonės: 

a) Klasės ir namų darbams sąsiuvinis. Sąsiuvinis rei- 
kalingas vadovėlyje numatytiems uždaviniams vykdyti. Be 
to, sąsiuvinyje vaikai galėtų raštu atsakinėti į klausimus, 
kurie yra įterpti į kiekvieną vadovėlio paragrafą. 

b) Maldaknygė. Iš maldaknygės vaikai galėtų klasėje 
pratintis sąmoningai religines praktikas atlikinėti. Malda- 
knygė būtų jiems savo rūšies skaitymų ir pastabų knyga. 

c) Rožančius. Trečiojo skyriaus vaikai privalo iš- 
mokti gražiai ir taisyklingai rožančių kalbėti. Rožančiaus 
pamokos tik tuomet bus įmanomos, kai vaikai su savimi 
turės patį rožančių. 

Rožančius III-jo skyriaus tikybos kursui labai reikš- 
mingas. Apie jo paslaptis sukoncentruoti visi žymiausieji 
Kristaus gyvenimo epizodai, todėl į rožančių reikia kreipti 
ypatingo dėmesio. 

TURINYS 


„ Žmonės laukia Išganytojo . 
„Išganytojo Motina Marija . 
„Ateina žmonių Išganytojas 

„ Marija ir Juozapas aukoja Jėzų . 
„ Jėzų garbina išminčiai . 

„ Erodas nori nužudyti Jėzų . 

„ Kristaus jaunystė . 

„ Jėzaus krikštas . 

. Kristaus mokiniai . 

10. Jėzus moko žmones 


GAL P0NR 


„ Jėzus pas Genezareto ežerą 
. Jėzus Petro namuose . 

„ Jėzaus stebuklas Jeruzalėje 
„ Jėzus prikelia mirusią mergaitę . 
. Jėzus padaugina maistą . 

„ Jėzus laimina vaikus . 

„ Gailestingasis samarietis 

. Jėzus gailisi nusidėjėlių . 

. Sūnus palaidūnas . 

„ Jėzus atvyksta į Jeruzalę 
Paskutinė Vakarienė . 
Jėzus pas Kaipą 

„Jėzus pas Pilotą 


ŠVENTOJI ISTORIJA 


11. Kristus išvaro pirklius iš bažnyčios Ė 


* 
25. Jėzaus mirtis ir laidotuvės , 
26. Jėzus keliasi iš numirusiųjų . 
27. Jėzus žengia į dangų . Ė 
28.. Krikščionių visur atsiranda 


MALDOS, GIESMĖS... 


I. Kaip mes kalbame rožančių . 
II. Kryžiaus keliai 

III. Mūsų giesmės 

IV. Mūsų maldos . = 

V. Įsakymai ir Sakramentai . 

VI. Mįslių atminimas 

VII. Keletas pastabų . 


